qundao/data-zh-poetry huggingface dataset:
登祝融峰
作者：释智愚
朝代：宋

南岳诸峰七十二，惟有祝融峰最高。九千七百三十丈，下视寰海如秋豪。岷峨华顶远俯伏，九华五老来相朝。上封老僧日无事，兴来以手摩云霄。
白云端和尚赞
作者：释智愚
朝代：宋
体裁：赞

接纳少机关，勘验无眼目。时时膈气筑，只要煨芦菔。
白糍寄梦匈
作者：释智愚
朝代：宋
体裁：七言绝句

黄秫烂舂如切玉，醉人风味忍沾唇。火炉头话烦君举，莫作粘牙缀齿人。
瞿居士号无知
作者：释智愚
朝代：宋

过缘触境总茫然，地阔天宽着那边。
一点既明超物表，不知将底鑑偏圆。
瞿居士号无知
作者：释智愚
朝代：宋

过缘触境总茫然，地阔天宽著那边。一点既明超物表，不知将底鉴偏圆。
碧照轩
作者：释智愚
朝代：宋
体裁：七言绝句

剪木依山巧凿池，已知写影到人稀。一奁寒玉坐来久，但见双双白鸟飞。
磻溪禅子请赞
作者：释智愚
朝代：宋
体裁：赞

怒气噀人，殊不可犯。虽有盖胆毛，且无验人眼。是亦刬，非亦刬。咬定牙关，一生担板。
示内记藻侍者
作者：释智愚
朝代：宋
体裁：七言绝句

当年济北辞黄檗，索火之机屈未伸。今日子孙开活眼，老南元是读书人。
示惠灵为僧
作者：释智愚
朝代：宋

惠性何如见性通，要教灵验显吾宗。
乘时扬下坠腰石，笑捧衣盂继祖风。
示惠灵为僧
作者：释智愚
朝代：宋

惠性何如见性通，要教灵验显吾宗。乘时飏下坠腰石，笑捧衣盂继祖风。
示惠灵为僧
作者：释智愚
朝代：宋

惠性何如见性通，要教灵验显吾宗。
剩地扬下坠腰石，笑捧衣盂继祖风。
示日本智光禅人
作者：释智愚
朝代：宋

隐隐孤帆绝海来，虚空消殒铁山摧。大唐国里无知识，己眼当从何处开。
示日本智光禅人
作者：释智愚
朝代：宋

隠隠孤帆绝海来，虚空消殒铁山摧。
大唐国裏无知识，己眼当从何处开。
示明禅者
作者：释智愚
朝代：宋
体裁：七言绝句

面壁风规久寂寥，儿孙旋旋立新条。不知断臂缘何事，血洒空庭雪未消。
示祖躬禅人
作者：释智愚
朝代：宋
体裁：七言绝句

祖意明明在尔躬，视之不见用无穷。拟心更欲重提掇，一片惊秋叶堕空。
礼大梅常禅师塔
作者：释智愚
朝代：宋

鼯鼠声中，颠来倒去。
马颔馿腮，不须解註。
礼大梅常禅师塔
作者：释智愚
朝代：宋

鼯鼠声中，颠来倒去。马颔驴腮，不须解注。
礼宝峰马大师塔
作者：释智愚
朝代：宋
体裁：古风

舌贯鼻端，牛行虎视。祇者形模，转增聋戾。万丈寒潭兮泐水无波，千仞宝山兮浮图锁翠，八十四人兮犹居学地。
礼明招谦禅师塔
作者：释智愚
朝代：宋

藤深蔓短塔累累，以眼名龙恐是伊。放下泥盘叉手笑，阿师曾误矮阇梨。
礼明招谦禅师塔
作者：释智愚
朝代：宋

藤深蔓短塔纍纍，以眼名龙恐是伊。
放下泥盘叉手笑，阿师曾误矮阇梨。
礼明教大师塔
作者：释智愚
朝代：宋

道树将摧皇佑间，力扶危处几多难。
因思今日安然者，忍数空庭竹几竿。
礼明教大师塔
作者：释智愚
朝代：宋

道树将摧皇祐间，力扶危处几多难。因思今日安然者，忍数空庭竹几竿。
礼牧护和尚定身塔
作者：释智愚
朝代：宋

牧牧纯来岁月多，至今壳漏未消磨。莫嫌截断苏溪水，尚有禅岩挂绿萝。
礼牧护和尚定身塔
作者：释智愚
朝代：宋

牧牧纯来岁月多，至今殻漏未消磨。
莫嫌截断苏溪水，尚有禅岩挂绿萝。
礼石霜千僧冢塔
作者：释智愚
朝代：宋

万指恬然一路归，髑髅对对眼如眉。须知一色明边外，生死如何搆得伊。
礼石霜千僧冢塔
作者：释智愚
朝代：宋

万指恬然一路归，髑髅对对眼如眉。
须知一色明边外，生死如何构得伊。
礼石霜慈明大师塔
作者：释智愚
朝代：宋
体裁：古风

水绕山围狮子窟，赫赫金毛从此出。野犴既死狐兔悲，天下丛林闹聒聒。我来不敢重步行，森严匝匝清风生。三拜无言出门去，烟笛一声牛背横。
礼道吾雷迁塔在石霜
作者：释智愚
朝代：宋
体裁：七言绝句

祖师灵骨见应难，霹雳声中过别山。父子祇缘机不密，翻成千古是非关。
礼龙牙遁禅师塔
作者：释智愚
朝代：宋

翠微际北腕头短，洞水逆流方到家。
年老脚跟宜着袜，不能随处蹈泥沙。
礼龙牙遁禅师塔
作者：释智愚
朝代：宋

翠微际北腕头短，洞水逆流方到家。年老脚跟宜著袜，不能随处蹈泥沙。
神光参达磨赞
作者：释智愚
朝代：宋
体裁：五言绝句

石禅寒到骨，松雪照清眸。此道如山重，难将一臂酬。
离雪山像赞
作者：释智愚
朝代：宋

弊衣缠瘦骨，衰发覆苍颜。世上底时节，刚然要出山。
离雪山像赞
作者：释智愚
朝代：宋

弊衣缠瘦骨，衰髮覆苍颜。
世上底时节，刚然要出山。
立禅人平山
作者：释智愚
朝代：宋
体裁：七言绝句

依依远势接云根，有路何曾气急人。泽广既知藏不得，异花灵草自生春。
立藏主之三衢
作者：释智愚
朝代：宋
体裁：七言绝句

一会灵山已七年，寸心如铁鼻辽天。无端归去思前事，话到柯消石也穿。
端书记赴云城辟命
作者：释智愚
朝代：宋
体裁：七言绝句

不游文苑入祇园，刍草风香春正妍。要识根茎来处远，葛仙丹井冷云边。
答洞阳居士糜监丞
作者：释智愚
朝代：宋

冷冰冰地洞阳春，橐籥乾坤万物新。抛下葛藤提不起，不知缠缚几多人。
答洞阳居士糜监丞
作者：释智愚
朝代：宋

冷冰冰地洞阳春，橐籥干坤万物新。
抛下葛藤提不起，不知缠缚几多人。
缘对
作者：释智愚
朝代：宋
体裁：七言绝句

石床偃月梦魂冷，溪水写真癯影清。平生矻矻自忘我，世外不知谁可盟。
罗汉树
作者：释智愚
朝代：宋

稽首如来种，悲生末世中。枝枝成小果，叶叶现神通。海月分清影，天香逐晓风。愿惟迷己者，睹此出樊笼。
罗汉树
作者：释智愚
朝代：宋

稽首如来种，悲生末世中。
枝枝成小果，叶叶现神通。
海月分清影，天香逐晓风。
愿惟迷己者，覩此出樊笼。
老融牛图
作者：释智愚
朝代：宋
体裁：五言绝句

纯去自忘牧，青蓑柳影中。不餐栏外草，知是几春风。
肃宗问忠国师十身调御图赞
作者：释智愚
朝代：宋
体裁：赞

万乘垂衣立问端，国师答处太颟顸。谁知十月清霜重，一阵风来一阵寒。
自赋息耕
作者：释智愚
朝代：宋

叶深烟气暖，秔软骨毛香。
巢许垂清节，临流不尔忘。
自赋息耕
作者：释智愚
朝代：宋

叶深烟气暖，粳软骨毛香。巢许垂清节，临流不尔忘。
自赞
作者：释智愚
朝代：宋

不开駡人口，难以见其慈。
不征衲子病，难以表其师。
似之则殃门添祸，否之则凤林咤之。
画工笔熟不识伊，白髮毵毵箇是谁。
自赞
作者：释智愚
朝代：宋

不开骂人口，难以见其慈。不徵衲子病，难以表其师。似之则殃门添祸，否之则凤林吒之。画工笔熟不识伊，白发毵毵个是谁。
船子和尚赞
作者：释智愚
朝代：宋
体裁：赞

烟水寒，扁舟小，华亭江上相寻讨。负命底劈口一桡，点头处狼藉不少。父子怯相酬，谁道翻身早。出黄芦，入红蓼。收拾丝纶，江天未晓。
良遂见麻谷赞
作者：释智愚
朝代：宋

闭户复携锄，云深路更迂。须知形影外，肝胆向人输。
良遂见麻谷赞
作者：释智愚
朝代：宋

闭户復携鉏，云深路更迂。
须知形影外，肝胆向人输。
花雨亭
作者：释智愚
朝代：宋

昔人曾此谈空有，花雨纷纷绕座寒。
堪笑空生无伎两，不曾开口被人瞒。
花雨亭
作者：释智愚
朝代：宋
体裁：七言绝句

昔人曾此谈空有，花雨纷纷绕座寒。堪笑空生无伎俩，不曾开口被人瞒。
茶寄楼司令
作者：释智愚
朝代：宋
体裁：七言绝句

暖风雀舌闹芳丛，出焙封题献至公。梅麓自来调鼎手，暂时勺水听松风。
草衣文殊赞
作者：释智愚
朝代：宋

是何等书，读不成句。
簑短髮长，手脚俱露。
草衣文殊赞
作者：释智愚
朝代：宋

是何等书，读不成句。蓑短发长，手脚俱露。
荷衣沼
作者：释智愚
朝代：宋
体裁：七言绝句

水面绿盘擎雨出，临风几度倚阑干。不知暖气有多少，老子年年得御寒。
荷鹭
作者：释智愚
朝代：宋

沙嘴坡头，枯荷影里。清兴忽来，一息千里。蒲叶吹秋，水天漠漠。敛影肃心，意不在啄。
荷鹭·其一
作者：释智愚
朝代：宋
体裁：四言诗

沙嘴坡头，枯荷影里。清兴忽来，一息千里。
荷鹭·其二
作者：释智愚
朝代：宋
体裁：四言诗

蒲叶吹秋，水天漠漠。敛影肃心，意不在啄。
蓬莱宣长老请赞
作者：释智愚
朝代：宋
体裁：赞

啐啄之机，临崖一拶。虎啸龙吟，二九十八。宣禅自是恶冤家，学伊岂止顶门瞎。
虎丘隆和尚赞
作者：释智愚
朝代：宋
体裁：赞

柔弱丰神，骨器刚大。小喜多嗔，贵买贱卖。形影师资二十年，所以圆悟目之为睡虎者也。
虾子和尚赞
作者：释智愚
朝代：宋

清溪影寒，以虾为目。无柄笊篱，东摝西摝。
衍巩珙三禅德之国清
作者：释智愚
朝代：宋

谁知三隐寂寥中，因话寻盟别鹫峰。相送当门有脩竹，为君叶叶起清风。
衍巩珙三禅德之国清
作者：释智愚
朝代：宋

谁知三隠寂寥中，因话寻盟别鹫峯。
相送当门有修竹，为君叶叶起清风。
衡阳庞居士庵
作者：释智愚
朝代：宋
体裁：七言绝句

居士当年错用心，浑家不睦到如今。摝篱柄短无人买，空自萧萧风满林。
西蜀言道士昔同夏岳山三十年后著僧伽梨衣复会于双林
作者：释智愚
朝代：宋
体裁：七言绝句

不拜星坛不步虚，裂冠来下死工夫。地炉深处烧红叶，曾记三生旧话无。
观山水图留休禅者
作者：释智愚
朝代：宋

近远何多趣，难将尺寸求。
向来披岳顶，今已徧神州。
水肃苍林晚，寒生玉井秋。
圆蒲冷相对，时与话峯头。
观山水图留休禅者
作者：释智愚
朝代：宋

近远何多趣，难将尺寸求。向来披岳顶，今已遍神州。水肃苍林晚，寒生玉井秋。圆蒲冷相对，时与话峰头。
观音大士赞
作者：释智愚
朝代：宋
体裁：赞

宝瓶翠柳常随手，又向青莲叶上行。五浊世中无垢染，不须慈眼视众生。
访南湖晦岩讲主
作者：释智愚
朝代：宋
体裁：七言绝句

讲堂迷却散花人，百万茫茫徒苦辛。绝处逢生机路活，定应尊者是前身。
访月上人幽室
作者：释智愚
朝代：宋

竹裏池清云屋深，万机冥合道人心。
有门不是无人到，自是灵踪不可寻。
访月上人幽室
作者：释智愚
朝代：宋

竹里池清云屋深，万机冥合道人心。有门不是无人到，自是灵踪不可寻。
访赵野云不值
作者：释智愚
朝代：宋
体裁：七言绝句

久思闲对老维摩，欲话众生病痛多。丈室无端铁门限，未应容易野人过。
试剑石
作者：释智愚
朝代：宋
体裁：七言绝句

云骨深埋草莽中，竟传秦王试灵锋。旧痕尚带春苔绿，一罅能生偃草风。
谢戴悟庵
作者：释智愚
朝代：宋

深荷城东老净名，菜园舍了又斋僧。磨刀石子看看尽，居士肝心铁打成。
谢戴悟庵
作者：释智愚
朝代：宋

深荷城东老浄名，菜园舍了又斋僧。
磨刀石子看看尽，居士肝心铁打成。
谢梦庵居士性宗集
作者：释智愚
朝代：宋

性本无宗梦亦非，万机难透一真机。有时暗与乾坤合，笑看春花秋叶飞。
谢梦庵居士性宗集
作者：释智愚
朝代：宋

性本无宗梦亦非，万机难透一真机。
有时暗与干坤合，笑看春花秋叶飞。
谢芝峰交承惠茶
作者：释智愚
朝代：宋

拣芽芳字出山南，真味那容取次参。
曾向松根烹瀑雪，至今齿颊尚余甘。
谢芝峰交承惠茶
作者：释智愚
朝代：宋

拣芽芳字出山南，真味那容取次参。曾向松根烹瀑雪，至今齿颊尚馀甘。
贤侍者号木翁
作者：释智愚
朝代：宋
体裁：七言绝句

录曲轮囷儿似痴，春风花鸟自忘机。年来老大浑无用，一任丛林鼓是非。
贺契师庵居
作者：释智愚
朝代：宋
体裁：七言绝句

正席云山万象回，道人青眼为谁开。呼童放竹浇花外，修整茶炉待客来。
赓静学林府判游天泽庵韵
作者：释智愚
朝代：宋

古道兼禅到，躬行得几年。乾坤资定力，心月鉴前缘。一静人难学，三生话未圆。老来重有约，不在北山边。
赓静学林府判游天泽庵韵
作者：释智愚
朝代：宋

古道兼禅到，躬行得几年。
干坤资定力，心月鑑前缘。
一静人难学，三生话未圆。
老来重有约，不在北山边。
赠妙喜社道友
作者：释智愚
朝代：宋

断来妙喜针锋上，塞破虚空不碍空。昔日维摩今社友，相逢个个有神通。
赠妙喜社道友
作者：释智愚
朝代：宋

断来妙喜针锋上，塞破虚空不碍空。
昔日维摩今社友，相逢箇箇有神通。
赠妙洁道人
作者：释智愚
朝代：宋
体裁：七言绝句

妙心明洁契如如，操履分明女丈夫。庞老家风殊不二，摝篱高价许谁沽。
赠禅客智仁
作者：释智愚
朝代：宋

法战场中树胜旗，话头何似问头危。古人减灶添兵处，切忌交锋蹉过伊。
赠禅客智仁
作者：释智愚
朝代：宋

法战场中树胜旗，话头何似问头危。
古人减竈添兵处，切忌交锋蹉过伊。
赠许居士
作者：释智愚
朝代：宋

山仪不裹庞公帽，亸袖深藏傅老槌。敲磕诸方应未已，眼头乖角少人知。
赠许居士
作者：释智愚
朝代：宋

山仪不裹庞公帽，軃袖深藏傅老槌。
敲磕诸方应未已，眼头乖角少人知。
赵州和尚赞
作者：释智愚
朝代：宋
体裁：赞

眼似鼓椎，头如木杓。欲识赵州，八十行脚。
赵开府访霞谷次韵谢之
作者：释智愚
朝代：宋

旌幢天外见，缥缈谷中来。望重草先偃，山灵云自开。禅衣坐幽石，棕柄拂清埃。勋业凌烟上，难教隐钓台。
赵开府访霞谷次韵谢之
作者：释智愚
朝代：宋

旌幢天外见，缥缈谷中来。
望重草先偃，山灵云自开。
禅衣坐幽石，椶柄拂清埃。
勋业凌烟上，难教隠钓台。
越山
作者：释智愚
朝代：宋

翠螺簇簇绕湖滨，寒影清磨古鉴尘。休问冈头望夫石，人间恐有断肠人。
越山
作者：释智愚
朝代：宋

翠螺簇簇绕湖滨，寒影清磨古鑑尘。
休问冈头望夫石，人间恐有断肠人。
蹈碓老卢赞
作者：释智愚
朝代：宋

用智恰如愚，无人辨得渠。秕糠和月捣，意在脱衣盂。
蹈碓老卢赞
作者：释智愚
朝代：宋

用智恰如愚，无人辨得渠。
粃糠和月捣，意在脱衣盂。
辞世颂
作者：释智愚
朝代：宋
体裁：偈颂

八十五年，佛祖不识。掉臂便行，太虚绝迹。
远尘轩
作者：释智愚
朝代：宋

开窗种修竹，凿石构方池。
良夜月来此，劳生几箇知。
远尘轩
作者：释智愚
朝代：宋

开窗种脩竹，凿石搆方池。良夜月来此，劳生几个知。
送了侍者游台山
作者：释智愚
朝代：宋

慕膻高举兴何穷，秋在黄芦叶裏风。
已事未明如蹈火，白云深处见岩翁。
送了侍者游台山
作者：释智愚
朝代：宋

慕膻高举兴何穷，秋在黄芦叶里风。已事未明如蹈火，白云深处见岩翁。
送信禅人
作者：释智愚
朝代：宋
体裁：七言绝句

诚信之言是道根，出门句子要区分。溪山到眼知惭愧，莫学丛林饱见闻。
送僧之严
作者：释智愚
朝代：宋
体裁：七言绝句

对蒲方话萝窗底，又握山藤破晓烟。领取桐江到家句，子规啼在月明前。
送僧省母
作者：释智愚
朝代：宋

十年来往浙东西，挨得头荒露伏犀。因话编蒲米山老，不禁秋夜听莎鸡。
送僧省母
作者：释智愚
朝代：宋

十年来往浙东西，捱得头荒露伏犀。
因话编蒲米山老，不禁秋夜听莎鸡。
送僧见龙泉不庵
作者：释智愚
朝代：宋
体裁：七言绝句

太阿横按血淋漓，铁作心肝也皱眉。入得门来翻死款，不庵未必肯饶伊。
送先侍者
作者：释智愚
朝代：宋

半怯春寒病未苏，出门无力为三呼。诸方辣手如灵验，秋晚应归捋虎须。
送先侍者
作者：释智愚
朝代：宋

半怯春寒病未苏，出门无力为三呼。
诸方辣手如灵验，秋晚应归捋虎鬚。
送小师无二回中川
作者：释智愚
朝代：宋
体裁：七言绝句

蜃江来访竺山春，贵尔寻师已得人。莫学横趋未归客，至今尘土满衣巾。
送文瘦牛
作者：释智愚
朝代：宋
体裁：七言绝句

一味清寒骨拄皮，且无心力去扶犁。江湖尽尽有闲地，况是春风草长时。
送永嘉祖意禅人
作者：释智愚
朝代：宋
体裁：七言绝句

识得祖师端的意，迢迢千里扣知音。当机一喝忘情谓，归兴犹如虎出林。
送泰阇梨
作者：释智愚
朝代：宋

井梧初堕别芝园，棕笠秋行过海边。沙上有人搏律虎，谓言经钞未曾诠。
送泰阇梨
作者：释智愚
朝代：宋

井梧初堕别芝园，椶笠秋行过海边。
沙上有人搏律虎，谓言经钞未曾诠。
送泾禅者
作者：释智愚
朝代：宋
体裁：七言绝句

白鸟明边秋思远，逢人未话齿先寒。他年祖室争头角，云外归来略借看。
送炳书记
作者：释智愚
朝代：宋

心镜频磨发渐斑，照临今古未尝闬。已知所得离文字，此去禅栖必有山。
送炳书记
作者：释智愚
朝代：宋

心镜频磨髮渐斑，照临今古未尝闬。
已知所得离文字，此去禅栖必有山。
送腾禅者
作者：释智愚
朝代：宋
体裁：七言绝句

别我芝岩旧主情，松堂月冷露华清。古桐高佩知何处，会听百滩流水声。
送茂侍者
作者：释智愚
朝代：宋
体裁：七言绝句

木叶辞柯霜气清，虎头戴角出禅扃。东西南北无人处，急急归来话此情。
送逢侍者
作者：释智愚
朝代：宋

销铄精微复见人，青鞋蹈破几重云。鹫峰孤顶来辞我，祇有秋光可共分。
送逢侍者
作者：释智愚
朝代：宋

销铄精微復见人，青鞋蹈破几重云。
鹫峰孤顶来辞我，祇有秋光可共分。
送鄱阳復道者
作者：释智愚
朝代：宋
体裁：古风

相逢道人漆双瞳，衣衫零落迎秋风。甘将百骸作泥土，冷笑万事如展蓬。当今祖道薄如纸，瓦缶雷鸣闹人耳。正音却作一线悬，两手枕胸泪如洗。行行不惜两茎眉，魔宫虎穴俱探窥。山穷桥断始得路，伎俩尽时方见伊。
送鉴座主
作者：释智愚
朝代：宋

纸灯吹灭尚迂回，直至如今心未灰。台石藓花将半蚀，不知焚钞复谁来。
送鉴座主
作者：释智愚
朝代：宋

纸灯吹灭尚迂回，直至如今心未灰。
台石藓花将半蚀，不知焚钞復谁来。
通禅客进纳
作者：释智愚
朝代：宋

衲僧肘后个灵符，谁管从前有与无。片板不能担到底，又来依样画葫芦。
通禅客进纳
作者：释智愚
朝代：宋

衲僧肘后箇灵符，谁管从前有与无。
片板不能担到底，又来依样画葫芦。
通藏主之南国
作者：释智愚
朝代：宋
体裁：七言绝句

春入长淮野烧青，六朝遗事镜中明。临崖细剥苔纹看，太半无人知姓名。
郁山主赞
作者：释智愚
朝代：宋

日暖跨馿出，溪桥款步行。
因思遭攧处，寸草不曾生。
郁山主赞
作者：释智愚
朝代：宋

日暖跨驴出，溪桥款步行。因思遭攧处，寸草不曾生。
郁山主赞
作者：释智愚
朝代：宋

略彴蹈翻天地黑，盲馿恶拗弄蹄行。
从兹不到茶川上，溪水自涵山影清。
郁山主赞
作者：释智愚
朝代：宋

略彴蹈翻天地黑，盲驴恶拗弄蹄行。从兹不到茶川上，溪水自涵山影清。
酬李寄轩
作者：释智愚
朝代：宋
体裁：五言律诗

寄傲知何所，行藏匪一轩。究心无别旨，鸣道有来源。未话先通理，声诗不在言。相期湖上寺，执手听啼猿。
酬李新恩惠竹杖
作者：释智愚
朝代：宋
体裁：七言绝句

一枝苍玉寄宵人，远胜邛州九节纹。添得老来山水兴，指空敲石看飞云。
酬觉如居士
作者：释智愚
朝代：宋

觉体如如不变时，能驱万象入毫釐。
毗耶城裏无人识，一默雷轰只自知。
酬觉如居士
作者：释智愚
朝代：宋

觉体如如不变时，能驱万象入毫釐。毗耶城里无人识，一默雷轰只自知。
释雪窦革辙二门
作者：释智愚
朝代：宋
体裁：六言诗

迦叶聆筝起舞，渊明闻钟皱眉。息耕斗室危坐，半窗冻日熙熙。
金沙赞
作者：释智愚
朝代：宋
体裁：五言绝句

琅琅流水声，怀抱尽情倾。不识春风面，雪消梅影清。
鍼生大阬
作者：释智愚
朝代：宋

假道鍼锋上，行藏云水中。
且非心法妙，自是手头通。
前辈多遗偈，灵襟出众工。
明朝何处去，黄叶度溪风。
针生大坑
作者：释智愚
朝代：宋

假道针锋上，行藏云水中。且非心法妙，自是手头通。前辈多遗偈，灵襟出众工。明朝何处去，黄叶度溪风。
铸印
作者：释智愚
朝代：宋

袍着金花勒小骢，扬鞭几度月明中。
黄河界上空来往，直至如今未树功。
铸印
作者：释智愚
朝代：宋

袍著金花勒小骢，扬鞭几度月明中。黄河界上空来往，直至如今未树功。
销印
作者：释智愚
朝代：宋
体裁：七言绝句

铁鞋无底饱风霜，岁晚归来卧石床。一对眼睛乌律律，半随云影挂寒堂。
镌者任廷
作者：释智愚
朝代：宋
体裁：七言绝句

入石入木知分数，古篆今篆攻岂难。祇因雕巧失真体，不见全文在世间。
长汀烟雨
作者：释智愚
朝代：宋
体裁：七言绝句

漪漪远水漾明边，沙鹭风晴刷羽翰。借使辋川收拾得，江湖莫作画图看。
问话行者智仁炷香请语以此赠之景定癸亥至节虚堂老僧书于雪窦西庵送日本南浦知客
作者：释智愚
朝代：宋
体裁：七言绝句

敲磕门庭细揣磨，路头尽处再经过。明明说与虚堂叟，东海儿孙日转多。
阄观音背水陆帧
作者：释智愚
朝代：宋
体裁：七言绝句

吉祥大士舍全身，要使迷途脱苦轮。无奈众生难教化，天堂地狱又重新。
阅侍者镜潭
作者：释智愚
朝代：宋

雨过天风静，波光似铸成。不须频鉴照，妍丑自分明。
阅侍者镜潭
作者：释智愚
朝代：宋

雨过天风静，波光似铸成。
不须频鑑照，妍丑自分明。
阅宗镜录
作者：释智愚
朝代：宋
体裁：五言律诗

百卷非文字，精探海藏深。老胡三寸舌，镜主几生心。力破尘劳网，能销旷劫金。归原何所似，花底啭灵禽。
隠侍者游乳峰
作者：释智愚
朝代：宋
体裁：五言律诗

窦深惟古雪，霄岸列危峦。到者难披顶，寻师多卖单。无时云气重，长带瀑声寒。挨得入门句，归来示我看。
霞光亭
作者：释智愚
朝代：宋
体裁：七言绝句

灵迹宣符岂易量，故应祥彩发天藏。真风不逐三韩去，直至如今草木香。
霞谷清夜
作者：释智愚
朝代：宋

执昼蕴丘壑，冥机未策勋。瓦匜消古篆，石榻伴归云。胜事知如许，馀生无所闻。灯花冷相笑，何可补毫分。
霞谷清夜
作者：释智愚
朝代：宋

执昼藴丘壑，冥机未策勋。
瓦匜消古篆，石榻伴归云。
胜事知如许，余生无所闻。
灯花冷相笑，何可补毫分。
面壁赞
作者：释智愚
朝代：宋
体裁：古风

嵌枯石老，黡瘦衣荒。死水垂钓，陆地乘航。当初好采见梁王。
韬光室
作者：释智愚
朝代：宋
体裁：七言绝句

懒去栽花傍竹篱，旋收岩叶毳寒衣。不知陆谷几迁变，时见断云相逐归。
顺宗问鹅湖大义禅师图赞
作者：释智愚
朝代：宋

当机一句辟天关，海阔山遥岂等闲。堪笑冬瓜长儱侗，翻成瓠子曲弯弯。
顺宗问鹅湖大义禅师图赞
作者：释智愚
朝代：宋

当机一句闢天关，海阔山遥岂等闲。
堪笑冬瓜长儱侗，翻成瓠子曲弯弯。
须菩提赞
作者：释智愚
朝代：宋
体裁：赞

持贝叶，倚瘦藜。解空未尽，说是说非。无端引惹憍尸。
颂古
作者：释智愚
朝代：宋

赵州八十方行脚，虚堂八十再住山。
别有一机恢佛租，九重城裏动龙颜。
颂古
作者：释智愚
朝代：宋

赵州八十方行脚，虚堂八十再住山。别有一机恢佛租，九重城里动龙颜。
颂古一百首
作者：释智愚
朝代：宋

紫金光聚照山河，天上人间意气多。曾敕文殊领徒众，毗耶城里问维摩。有三尺剑可以谒赵国，无千里眼难以见悬丝。巍巍堂堂，三界大师。有力量人终是别，等闲垂手便相应。如何夜半扶桑日，推上须弥最上层。夜阑天际堕金盆，膝上焦桐调转新。易水悲风轻按指，鸾胶难续断肠人。铁壁迸开云片片，黑出辊出月团团。就中明暗相陵处，天外出头谁解看。大人境界终难到，到后如何说向人。不是当人知见力，莫将知见别疏亲。玉箫吹彻凤凰台，古殿深沈晓未开。满地落花春已过，绿阴空锁旧莓苔。石润非玉，水丽非金。大禹决而西溯，卞和泣而陆沈。美兮渺兮，错古砻今。泠泠寒溜泣秋壑，才会沧溟便泛舟。见说许由曾洗耳，可怜巢父更鞭牛。青山白云，碧溪萝月。画虎成狸，只得一橛。好将真法供如来，花在幽岩险处开。一夜狂风吹欲尽，落英无数点苍苔。青牛仙去不虚传，常用虚中落断边。自是一生多蹇薄，夜深犹立古皇前。一口吞尽三世佛，牙如剑树眼如铃。断弦不必鸾胶续，只要知音侧耳听。笾豆才陈见圣人，莫将生死较疏亲。清台历日烦君看，一岁终须有一春。行吊先桃茢，丧车后纸钱。老胡门下客，宁可入黄泉。万仞崖头拚得去，不知何处觅全尸。业风吹起再苏醒，却问如今是甚时。野水浮轻楫，暖烟生紫莼。晚来湖上望，多是罟鱼人。事到无心不苟欺，乌玄鹄白尚怀疑。自非亲见黄头老，争敢逢人泄漏伊。白石凿凿，韫尔美璞。君子道晦，君子斯乐。季咸曾相壶丘子，随变难分亟自逃。输与高楼凝望者，烱然明可察秋毫。欲识穷原处，何人为指迷。夕阳鸡犬外，桃李自成蹊。曾落石霜机外笏，又扶粗行到唐天。只将四海垂纶手，虾蟹鱼龙一串穿。抛来撒去互施呈，地狱门前鬼眼睛。觑破髑髅肝胆外，摩醯顶上复重明。裁书拟欲扣天阁，往往无人可共论。因得老生轻指拨，临风不觉暗消魂。碧油幢下立功勋，韬略双全独见君。一自赤心来报国，边头刁斗不曾闻。灵山一别无碑记，三度亲曾作国王。拄杖再探知远近，眇然天地略玄黄。兴在天南天尽头，未行先已到新州。来时无口去无伴，那更萧萧黄叶秋。老婆心切日忡忡，恐堕他家齑瓮中。消息得来胡乱后，江西宗派好流通。欲把枯肠尽底倾，出门不觉又叮咛。劝君及早回头去，莫待春风柳眼青。啐啄之机类不同，飞星撒火髑髅空。偷心死尽难为活，忽见金乌出海东。不落因果，突出野狐。人心似铁，官法如炉。不昧因果，得脱野狐。顶上无骨，颔下有须。拔树鸣条浩浩风，雨云翻覆在其中。千波万浪惊天地，到海方知信不通。草履为冠松作钗，一般潇洒眼头乖。语音只在风檐下，终日无人不下阶。担板汉，没拘束。饿死首阳山，誓不食周粟。海运鹏抟日月忙，夜光潜透斗牛傍。非惟按剑屡生子，瞎眼波斯满大唐。五十笑他先百步，何如骑马胜骑牛。不须重较多和少，归到家山即便休。以玉抵鹊，以鼠为璞。眇然视之，太虚寥廓。宾主有无俱遣外，行藏须要出常情。无栖泊处开门户，月到中宵不敢明。日月无光杀气浮，揭天鼍鼓战貔貅。捷呼获下真番将，那个儿郎不举头。石头路险人难到，到者方知滑似苔。两度三回虽跶倒，满身泥水又归来。短裤长衫白苧巾，咿咿月下急推轮。洛阳路上相逢著，尽是经商买卖人。昨日因过竹院西，邻家稚子隔溪啼。山寒水肃半黄落，无数归鸦卜树栖。贝叶持来晓者疏，自称灵验世无如。依然还我唐人译，始有人知是梵书。不设陷阱，不挥雪刃。一箭穿杨，神目不瞬。翻思昔日李将军，射虎之机犹是钝。轻如毫末重如山，地角天涯去复还。黄叶殒时风骨露，水边依旧石斓斑。德山疑处问岩头，若得浑家一地愁。父又咒儿儿咒父，冤冤相报几时休。见说闽山多蛊毒，千方百计避无由。殇中既有催魂鬼，一命还他方始休。扶过断桥水，伴归明月村。只知途路远，不觉又黄昏。新罗拄杖遂宁钵，衲子家风那个无。一等看来如墨黑，谁能重与较锱铢。风冷蒹葭雨作秋，倚门无意谒诸侯。明年再决龙蛇阵，塞北安南一道收。烈焰澜翻为说时，百千诸佛尽攒眉。梵音深远难明辨，只许韶阳雪老知。药贴明明说得亲，不知里面伪和真。谆谆教诫痴儿女，莫把方书误后人。始见春花归阆苑，又逢秋叶堕宫墙。思量世事如翻掌，谁得长生不死方。有佛无佛不得住，三千里外无凭据。赵州赢得口皮光，却是者僧知落处。世路风波只自知，见人多是不扬眉。呼灯隔夜书名纸，未审朱门复见谁。有问自知无答处，却将柏树当门庭。摇风摆雨经年久，不似松根有茯苓。春暖山桃次第红，翩翩蝴蝶斗芳丛。蓦然一阵狂风至，辊入花枝不见踪。各将财本去经营，上国如天好趁晴。未出门时先算帐，如何得到凤凰城。踪迹由来久避秦，洞门深锁古台春。落花只为随流去，便有寻芳拾翠人。雪老门高儿女盛，又能情重贵天伦。把家干蛊虽相似，也有贪杯落草人。象王象子尽相随，岸上人看蹄蹈蹄。香草细餐知饱足，归来不待日头低。三文买个捞波子，摝蚬捞虾得几年。逆顺短长休要说，谁家屋里灶无烟。夜半三更来讨火，我骂你兮你骂我。相唤相呼归未归，也有无衣草里坐。一重山了一重云，行尽天涯转苦辛。蓦劄归来屋里坐，落花啼鸟一般春。百年犹恐没人知，名字仍将左胁题。入水入泥难放牧，仰山只得半边骑。一日须来三五度，有时欢喜有时嗔。改头换面休疑著，元是尖檐帽下人。辽空一箭九重城，雪老门风尽有声。见说禁班宣号令，那边浑不许人行。青郊鸣锦雉，绿水漾金鳞。安得郢中客，共歌台上春。塞北烟尘终载静，江南花木四时荣。不须特地分疆界，万里山河似掌平。此行莫拟几时回，此去应须到五台。若过曼殊放光处，殷勤为我记归来。昔年曾扣睦州关，负义忘恩当等闲。见说吴音俱变尽，语言浑似广南蛮。声如鸣玉静边闻，谁信幽人不见君。花到海棠将寂寞，绣衣犹把麝香熏。拄天拄地黑如漆，不分昼夜是何物。拈来抛向屎坑中，火里红莲香拂拂。生平未审何言句，得似羚羊挂角时。拊击自然皆率舞，不须羌管隔云吹。瀰漫万树梨花雨，冻玉堤边水欲流。顷刻阳鸟升太白，那时浑不见踪由。隔水何人歌竹枝，动人情思极幽微。夜深转入单于调，月朗风高听者稀。融峰强万丈，未话足先酸。若不缘云去，那知星斗寒。你有更须当面与，渠无背手夺将来。蓦然夜半化龙去，黑雨乌风裂地雷。收放随时虽有准，出门入户恐难论。长安路子君须到，莫向深村草里蹲。望见刹竿回首去，脚跟三十谩轻酬。人言阆苑花千树，不直仙家十二楼。泉石膏肓不可医，晓钟吟到夕阳时。天然句子终难得，几向风前暗皱眉。发言先要心无愧，遣事应须理处长。莫学里闬无信者，从朝至暮错商量。入门句子已先酬，唤去呼来第二头。到此不知茶味者，纷纷空买洞庭舟。评漫学屠龙，人言枉费工。自非亲到者，难与论穷通。一文一武偶相逢，说尽英雄各不同。俱往长安朝圣主，姓名终是达天聪。楼上赞声资菜色，蓦然突出老烟菟。迢迢古路无遮障，双眼如铃谁敢逾。一棚傀儡木雕成，半是神形半鬼形。歌鼓歇时天未晓，尚馀寒月挂疏棂。拟从险处放身时，那个商量不皱眉。不动毫芒亲到底，眼睛皮绽盖须弥。烟暖土膏民气动，一犁新雨破春耕。郊原眇眇青无际，野草闲花次第生。五逆闻雷慊慊然，寻常争敢与人宣。自从六十轻酬后，济北驴名不浪传。坑坑坎坎，崄崄巇巇。一言易出，驷马难追。宁辨人间是与非，生来淈？眼如眉。不因说著当年事，万古千秋那得知。客里谩牢落，天涯多故人。好怀无处写，旧话得重论。残雪未消石，梅英先破春。徘徊殊有约，来此续芳尘。野犴鸣，狮子吼。丧尽生涯，不容开口。耆婆去后无消息，病者憧憧日扣门。百草自知无识者，丛丛垂泣在篱根。直甚破沙盆，掀翻海岳昏。顶门真个瞎，千古累儿孙。力难抬处为君言，神骏何劳更著鞭。一跃洞天三十六，到时凡骨也成仙。含糊一世无分晓，开口何尝在舌头。万古业风吹不尽，又随月色过罗浮。脚跟不断红丝线，掉臂乾坤自在行。塞壑填沟无处著，归来依旧两眉横。
颂古一百首·其一
作者：释智愚
朝代：宋

紫金光聚照山河，天上人间意气多。
曾勑文殊领徒众，毗耶城裏问维摩。
颂古一百首·其一
作者：释智愚
朝代：宋

紫金光聚照山河，天上人间意气多。曾敕文殊领徒众，毗耶城里问维摩。
颂古一百首·其一〇〇
作者：释智愚
朝代：宋

脚跟不断红丝线，掉臂干坤自在行。
塞壑填沟无处着，归来依旧两眉横。
颂古一百首·其一三
作者：释智愚
朝代：宋

一口吞尽三世佛，牙如剑树眼如铃。
断絃不必鸾胶续，只要知音侧耳听。
颂古一百首·其一五
作者：释智愚
朝代：宋

行弔先桃茢，丧车后纸钱。
老胡门下客，宁可入黄泉。
颂古一百首·其一四
作者：释智愚
朝代：宋

笾豆纔陈见圣人，莫将生死较疏亲。
清台历日烦君看，一岁终须有一春。
颂古一百首·其一百
作者：释智愚
朝代：宋
体裁：偈颂

脚跟不断红丝线，掉臂乾坤自在行。塞壑填沟无处著，归来依旧两眉横。
颂古一百首·其七
作者：释智愚
朝代：宋
体裁：偈颂

玉箫吹彻凤凰台，古殿深沈晓未开。满地落花春已过，绿阴空锁旧莓苔。
颂古一百首·其七七
作者：释智愚
朝代：宋

融峯强万丈，未话足先酸。
若不缘云去，那知星斗寒。
颂古一百首·其七三
作者：释智愚
朝代：宋

拄天拄地黑如漆，不分昼夜是何物。
拈来抛向屎坑中，火裏红莲香拂拂。
颂古一百首·其七九
作者：释智愚
朝代：宋

收放随时虽有准，出门入户恐难论。
长安路子君须到，莫向深村草裏蹲。
颂古一百首·其七五
作者：释智愚
朝代：宋

瀰漫万树梨花雨，冻玉堤边水欲流。
顷刻阳鸟昇太白，那时浑不见踪由。
颂古一百首·其七十
作者：释智愚
朝代：宋
体裁：偈颂

此行莫拟几时回，此去应须到五台。若过曼殊放光处，殷勤为我记归来。
颂古一百首·其七十一
作者：释智愚
朝代：宋
体裁：偈颂

昔年曾扣睦州关，负义忘恩当等闲。见说吴音俱变尽，语言浑似广南蛮。
颂古一百首·其七十七
作者：释智愚
朝代：宋

融峰强万丈，未话足先酸。若不缘云去，那知星斗寒。
颂古一百首·其七十三
作者：释智愚
朝代：宋

拄天拄地黑如漆，不分昼夜是何物。拈来抛向屎坑中，火里红莲香拂拂。
颂古一百首·其七十九
作者：释智愚
朝代：宋

收放随时虽有准，出门入户恐难论。长安路子君须到，莫向深村草里蹲。
颂古一百首·其七十二
作者：释智愚
朝代：宋
体裁：偈颂

声如鸣玉静边闻，谁信幽人不见君。花到海棠将寂寞，绣衣犹把麝香熏。
颂古一百首·其七十五
作者：释智愚
朝代：宋

瀰漫万树梨花雨，冻玉堤边水欲流。顷刻阳鸟升太白，那时浑不见踪由。
颂古一百首·其七十八
作者：释智愚
朝代：宋
体裁：偈颂

你有更须当面与，渠无背手夺将来。蓦然夜半化龙去，黑雨乌风裂地雷。
颂古一百首·其七十六
作者：释智愚
朝代：宋
体裁：偈颂

隔水何人歌竹枝，动人情思极幽微。夜深转入单于调，月朗风高听者稀。
颂古一百首·其七四
作者：释智愚
朝代：宋
体裁：偈颂

生平未审何言句，得似羚羊挂角时。拊击自然皆率舞，不须羌管隔云吹。
颂古一百首·其三
作者：释智愚
朝代：宋
体裁：偈颂

有力量人终是别，等闲垂手便相应。如何夜半扶桑日，推上须弥最上层。
颂古一百首·其三一
作者：释智愚
朝代：宋

不落因果，突出野狐。
人心似铁，官法如炉。
不昧因果，得脱野狐。
顶上无骨，颔下有鬚。
颂古一百首·其三九
作者：释智愚
朝代：宋

日月无光杀气浮，揭天鼍皷战貔貅。
捷呼获下真番将，那箇儿郎不举头。
颂古一百首·其三十
作者：释智愚
朝代：宋
体裁：偈颂

啐啄之机类不同，飞星撒火髑髅空。偷心死尽难为活，忽见金乌出海东。
颂古一百首·其三十一
作者：释智愚
朝代：宋

不落因果，突出野狐。人心似铁，官法如炉。不昧因果，得脱野狐。顶上无骨，颔下有须。
颂古一百首·其三十七
作者：释智愚
朝代：宋
体裁：偈颂

以玉抵鹊，以鼠为璞。眇然视之，太虚寥廓。
颂古一百首·其三十三
作者：释智愚
朝代：宋
体裁：偈颂

草履为冠松作钗，一般潇洒眼头乖。语音只在风檐下，终日无人不下阶。
颂古一百首·其三十九
作者：释智愚
朝代：宋

日月无光杀气浮，揭天鼍鼓战貔貅。捷呼获下真番将，那个儿郎不举头。
颂古一百首·其三十二
作者：释智愚
朝代：宋
体裁：偈颂

拔树鸣条浩浩风，雨云翻覆在其中。千波万浪惊天地，到海方知信不通。
颂古一百首·其三十五
作者：释智愚
朝代：宋
体裁：偈颂

海运鹏抟日月忙，夜光潜透斗牛傍。非惟按剑屡生子，瞎眼波斯满大唐。
颂古一百首·其三十八
作者：释智愚
朝代：宋
体裁：偈颂

宾主有无俱遣外，行藏须要出常情。无栖泊处开门户，月到中宵不敢明。
颂古一百首·其三十六
作者：释智愚
朝代：宋
体裁：偈颂

五十笑他先百步，何如骑马胜骑牛。不须重较多和少，归到家山即便休。
颂古一百首·其三四
作者：释智愚
朝代：宋
体裁：偈颂

担板汉，没拘束。饿死首阳山，誓不食周粟。
颂古一百首·其九
作者：释智愚
朝代：宋

泠泠寒溜泣秋壑，才会沧溟便泛舟。见说许由曾洗耳，可怜巢父更鞭牛。
颂古一百首·其九
作者：释智愚
朝代：宋

泠泠寒溜泣秋壑，纔会沧溟便泛舟。
见说许由曾洗耳，可怜巢父更鞭牛。
颂古一百首·其九一
作者：释智愚
朝代：宋

五逆闻雷慊慊然，寻常争敢与人宣。
自从六十轻酬后，济北馿名不浪传。
颂古一百首·其九七
作者：释智愚
朝代：宋

直甚破沙盆，掀翻海岳昏。
顶门真箇瞎，千古累儿孙。
颂古一百首·其九三
作者：释智愚
朝代：宋

宁辨人间是与非，生来淈𣸩眼如眉。
不因说着当年事，万古千秋那得知。
颂古一百首·其九八
作者：释智愚
朝代：宋

力难抬处为君言，神骏何劳更着鞭。
一跃洞天三十六，到时凡骨也成仙。
颂古一百首·其九十
作者：释智愚
朝代：宋
体裁：偈颂

烟暖土膏民气动，一犁新雨破春耕。郊原眇眇青无际，野草闲花次第生。
颂古一百首·其九十一
作者：释智愚
朝代：宋

五逆闻雷慊慊然，寻常争敢与人宣。自从六十轻酬后，济北驴名不浪传。
颂古一百首·其九十七
作者：释智愚
朝代：宋

直甚破沙盆，掀翻海岳昏。顶门真个瞎，千古累儿孙。
颂古一百首·其九十三
作者：释智愚
朝代：宋

宁辨人间是与非，生来淈？眼如眉。不因说著当年事，万古千秋那得知。
颂古一百首·其九十三
作者：释智愚
朝代：宋
体裁：偈颂

宁辨人间是与非，生来淈�眼如眉。不因说著当年事，万古千秋那得知。
颂古一百首·其九十九
作者：释智愚
朝代：宋
体裁：偈颂

含糊一世无分晓，开口何尝在舌头。万古业风吹不尽，又随月色过罗浮。
颂古一百首·其九十二
作者：释智愚
朝代：宋
体裁：偈颂

坑坑坎坎，崄崄巇巇。一言易出，驷马难追。
颂古一百首·其九十五
作者：释智愚
朝代：宋
体裁：偈颂

野犴鸣，狮子吼。丧尽生涯，不容开口。
颂古一百首·其九十八
作者：释智愚
朝代：宋

力难抬处为君言，神骏何劳更著鞭。一跃洞天三十六，到时凡骨也成仙。
颂古一百首·其九十六
作者：释智愚
朝代：宋
体裁：偈颂

耆婆去后无消息，病者憧憧日扣门。百草自知无识者，丛丛垂泣在篱根。
颂古一百首·其九十四
作者：释智愚
朝代：宋

客里谩牢落，天涯多故人。好怀无处写，旧话得重论。残雪未消石，梅英先破春。徘徊殊有约，来此续芳尘。
颂古一百首·其九四
作者：释智愚
朝代：宋

客裏谩牢落，天涯多故人。
好怀无处写，旧话得重论。
残雪未消石，梅英先破春。
徘徊殊有约，来此续芳尘。
颂古一百首·其二
作者：释智愚
朝代：宋
体裁：偈颂

有三尺剑可以谒赵国，无千里眼难以见悬丝。巍巍堂堂，三界大师。
颂古一百首·其二一
作者：释智愚
朝代：宋

欲识穷原处，何人为指迷。
夕阳鷄犬外，桃李自成蹊。
颂古一百首·其二三
作者：释智愚
朝代：宋

抛来撒去互施呈，地狱门前鬼眼睛。
觑破髑髅肝胆外，摩酰顶上復重明。
颂古一百首·其二二
作者：释智愚
朝代：宋

曾落石霜机外笏，又扶粗行到唐天。
只将四海垂纶手，鰕蟹鱼龙一串穿。
颂古一百首·其二八
作者：释智愚
朝代：宋

老婆心切日忡忡，恐堕他家虀瓮中。
消息得来胡乱后，江西宗派好流通。
颂古一百首·其二十
作者：释智愚
朝代：宋
体裁：偈颂

季咸曾相壶丘子，随变难分亟自逃。输与高楼凝望者，烱然明可察秋毫。
颂古一百首·其二十一
作者：释智愚
朝代：宋

欲识穷原处，何人为指迷。夕阳鸡犬外，桃李自成蹊。
颂古一百首·其二十七
作者：释智愚
朝代：宋
体裁：偈颂

兴在天南天尽头，未行先已到新州。来时无口去无伴，那更萧萧黄叶秋。
颂古一百首·其二十三
作者：释智愚
朝代：宋

抛来撒去互施呈，地狱门前鬼眼睛。觑破髑髅肝胆外，摩醯顶上复重明。
颂古一百首·其二十九
作者：释智愚
朝代：宋
体裁：偈颂

欲把枯肠尽底倾，出门不觉又叮咛。劝君及早回头去，莫待春风柳眼青。
颂古一百首·其二十二
作者：释智愚
朝代：宋

曾落石霜机外笏，又扶粗行到唐天。只将四海垂纶手，虾蟹鱼龙一串穿。
颂古一百首·其二十五
作者：释智愚
朝代：宋
体裁：偈颂

碧油幢下立功勋，韬略双全独见君。一自赤心来报国，边头刁斗不曾闻。
颂古一百首·其二十八
作者：释智愚
朝代：宋

老婆心切日忡忡，恐堕他家齑瓮中。消息得来胡乱后，江西宗派好流通。
颂古一百首·其二十六
作者：释智愚
朝代：宋
体裁：偈颂

灵山一别无碑记，三度亲曾作国王。拄杖再探知远近，眇然天地略玄黄。
颂古一百首·其二四
作者：释智愚
朝代：宋
体裁：偈颂

裁书拟欲扣天阁，往往无人可共论。因得老生轻指拨，临风不觉暗消魂。
颂古一百首·其五
作者：释智愚
朝代：宋
体裁：偈颂

铁壁迸开云片片，黑出辊出月团团。就中明暗相陵处，天外出头谁解看。
颂古一百首·其五二
作者：释智愚
朝代：宋

药贴明明说得亲，不知裏面僞和真。
谆谆教诫痴儿女，莫把方书误后人。
颂古一百首·其五五
作者：释智愚
朝代：宋

世路风波只自知，见人多是不扬眉。
呼灯隔夜书名纸，未审朱门復见谁。
颂古一百首·其五十
作者：释智愚
朝代：宋
体裁：偈颂

风冷蒹葭雨作秋，倚门无意谒诸侯。明年再决龙蛇阵，塞北安南一道收。
颂古一百首·其五十一
作者：释智愚
朝代：宋
体裁：偈颂

烈焰澜翻为说时，百千诸佛尽攒眉。梵音深远难明辨，只许韶阳雪老知。
颂古一百首·其五十七
作者：释智愚
朝代：宋
体裁：偈颂

春暖山桃次第红，翩翩蝴蝶斗芳丛。蓦然一阵狂风至，辊入花枝不见踪。
颂古一百首·其五十三
作者：释智愚
朝代：宋
体裁：偈颂

始见春花归阆苑，又逢秋叶堕宫墙。思量世事如翻掌，谁得长生不死方。
颂古一百首·其五十九
作者：释智愚
朝代：宋
体裁：偈颂

踪迹由来久避秦，洞门深锁古台春。落花只为随流去，便有寻芳拾翠人。
颂古一百首·其五十二
作者：释智愚
朝代：宋

药贴明明说得亲，不知里面伪和真。谆谆教诫痴儿女，莫把方书误后人。
颂古一百首·其五十五
作者：释智愚
朝代：宋

世路风波只自知，见人多是不扬眉。呼灯隔夜书名纸，未审朱门复见谁。
颂古一百首·其五十八
作者：释智愚
朝代：宋
体裁：偈颂

各将财本去经营，上国如天好趁晴。未出门时先算帐，如何得到凤凰城。
颂古一百首·其五十六
作者：释智愚
朝代：宋
体裁：偈颂

有问自知无答处，却将柏树当门庭。摇风摆雨经年久，不似松根有茯苓。
颂古一百首·其五四
作者：释智愚
朝代：宋
体裁：偈颂

有佛无佛不得住，三千里外无凭据。赵州赢得口皮光，却是者僧知落处。
颂古一百首·其八〇
作者：释智愚
朝代：宋

望见剎竿回首去，脚跟三十谩轻酬。
人言阆苑花千树，不直仙家十二楼。
颂古一百首·其八七
作者：释智愚
朝代：宋

楼上讚声资菜色，蓦然突出老烟菟。
迢迢古路无遮障，双眼如铃谁敢逾。
颂古一百首·其八三
作者：释智愚
朝代：宋

发言先要心无媿，遣事应须理处长。
莫学里闬无信者，从朝至暮错商量。
颂古一百首·其八九
作者：释智愚
朝代：宋

拟从险处放身时，那箇商量不皱眉。
不动毫芒亲到底，眼睛皮绽盖须弥。
颂古一百首·其八八
作者：释智愚
朝代：宋

一棚傀儡木雕成，半是神形半鬼形。
歌鼓歇时天未晓，尚余寒月挂疏櫺。
颂古一百首·其八十
作者：释智愚
朝代：宋

望见刹竿回首去，脚跟三十谩轻酬。人言阆苑花千树，不直仙家十二楼。
颂古一百首·其八十一
作者：释智愚
朝代：宋
体裁：偈颂

泉石膏肓不可医，晓钟吟到夕阳时。天然句子终难得，几向风前暗皱眉。
颂古一百首·其八十七
作者：释智愚
朝代：宋

楼上赞声资菜色，蓦然突出老烟菟。迢迢古路无遮障，双眼如铃谁敢逾。
颂古一百首·其八十三
作者：释智愚
朝代：宋

发言先要心无愧，遣事应须理处长。莫学里闬无信者，从朝至暮错商量。
颂古一百首·其八十九
作者：释智愚
朝代：宋

拟从险处放身时，那个商量不皱眉。不动毫芒亲到底，眼睛皮绽盖须弥。
颂古一百首·其八十二
作者：释智愚
朝代：宋
体裁：古风

火炉头话几多般，自己同时作么观。直下起来呈两指，山河大地黑漫漫。
颂古一百首·其八十五
作者：释智愚
朝代：宋
体裁：偈颂

评漫学屠龙，人言枉费工。自非亲到者，难与论穷通。
颂古一百首·其八十八
作者：释智愚
朝代：宋

一棚傀儡木雕成，半是神形半鬼形。歌鼓歇时天未晓，尚馀寒月挂疏棂。
颂古一百首·其八十六
作者：释智愚
朝代：宋
体裁：偈颂

一文一武偶相逢，说尽英雄各不同。俱往长安朝圣主，姓名终是达天聪。
颂古一百首·其八四
作者：释智愚
朝代：宋
体裁：偈颂

入门句子已先酬，唤去呼来第二头。到此不知茶味者，纷纷空买洞庭舟。
颂古一百首·其六
作者：释智愚
朝代：宋
体裁：偈颂

大人境界终难到，到后如何说向人。不是当人知见力，莫将知见别疏亲。
颂古一百首·其六三
作者：释智愚
朝代：宋

夜半三更来讨火，我駡你兮你駡我。
相唤相呼归未归，也有无衣草裏坐。
颂古一百首·其六二
作者：释智愚
朝代：宋

三文买箇捞波子，摝蚬捞鰕得几年。
逆顺短长休要说，谁家屋裏竈无烟。
颂古一百首·其六六
作者：释智愚
朝代：宋

一日须来三五度，有时欢喜有时嗔。
改头换面休疑着，元是尖檐帽下人。
颂古一百首·其六十
作者：释智愚
朝代：宋
体裁：偈颂

雪老门高儿女盛，又能情重贵天伦。把家干蛊虽相似，也有贪杯落草人。
颂古一百首·其六十一
作者：释智愚
朝代：宋
体裁：偈颂

象王象子尽相随，岸上人看蹄蹈蹄。香草细餐知饱足，归来不待日头低。
颂古一百首·其六十七
作者：释智愚
朝代：宋
体裁：偈颂

辽空一箭九重城，雪老门风尽有声。见说禁班宣号令，那边浑不许人行。
颂古一百首·其六十三
作者：释智愚
朝代：宋

夜半三更来讨火，我骂你兮你骂我。相唤相呼归未归，也有无衣草里坐。
颂古一百首·其六十九
作者：释智愚
朝代：宋
体裁：偈颂

塞北烟尘终载静，江南花木四时荣。不须特地分疆界，万里山河似掌平。
颂古一百首·其六十二
作者：释智愚
朝代：宋

三文买个捞波子，摝蚬捞虾得几年。逆顺短长休要说，谁家屋里灶无烟。
颂古一百首·其六十五
作者：释智愚
朝代：宋
体裁：偈颂

百年犹恐没人知，名字仍将左胁题。入水入泥难放牧，仰山只得半边骑。
颂古一百首·其六十八
作者：释智愚
朝代：宋
体裁：偈颂

青郊鸣锦雉，绿水漾金鳞。安得郢中客，共歌台上春。
颂古一百首·其六十六
作者：释智愚
朝代：宋

一日须来三五度，有时欢喜有时嗔。改头换面休疑著，元是尖檐帽下人。
颂古一百首·其六十四
作者：释智愚
朝代：宋

一重山了一重云，行尽天涯转苦辛。蓦劄归来屋里坐，落花啼鸟一般春。
颂古一百首·其六四
作者：释智愚
朝代：宋

一重山了一重云，行尽天涯转苦辛。
蓦札归来屋里坐，落花啼鸟一般春。
颂古一百首·其十
作者：释智愚
朝代：宋
体裁：偈颂

青山白云，碧溪萝月。画虎成狸，只得一橛。
颂古一百首·其十一
作者：释智愚
朝代：宋
体裁：偈颂

好将真法供如来，花在幽岩险处开。一夜狂风吹欲尽，落英无数点苍苔。
颂古一百首·其十七
作者：释智愚
朝代：宋
体裁：偈颂

野水浮轻楫，暖烟生紫莼。晚来湖上望，多是罟鱼人。
颂古一百首·其十三
作者：释智愚
朝代：宋

一口吞尽三世佛，牙如剑树眼如铃。断弦不必鸾胶续，只要知音侧耳听。
颂古一百首·其十九
作者：释智愚
朝代：宋
体裁：偈颂

白石凿凿，韫尔美璞。君子道晦，君子斯乐。
颂古一百首·其十二
作者：释智愚
朝代：宋
体裁：偈颂

青牛仙去不虚传，常用虚中落断边。自是一生多蹇薄，夜深犹立古皇前。
颂古一百首·其十五
作者：释智愚
朝代：宋

行吊先桃茢，丧车后纸钱。老胡门下客，宁可入黄泉。
颂古一百首·其十八
作者：释智愚
朝代：宋
体裁：偈颂

事到无心不苟欺，乌玄鹄白尚怀疑。自非亲见黄头老，争敢逢人泄漏伊。
颂古一百首·其十六
作者：释智愚
朝代：宋
体裁：偈颂

万仞崖头拚得去，不知何处觅全尸。业风吹起再苏醒，却问如今是甚时。
颂古一百首·其十四
作者：释智愚
朝代：宋

笾豆才陈见圣人，莫将生死较疏亲。清台历日烦君看，一岁终须有一春。
颂古一百首·其四
作者：释智愚
朝代：宋
体裁：偈颂

夜阑天际堕金盆，膝上焦桐调转新。易水悲风轻按指，鸾胶难续断肠人。
颂古一百首·其四一
作者：释智愚
朝代：宋

短袴长衫白苎巾，咿咿月下急推轮。
洛阳路上相逢着，尽是经商买卖人。
颂古一百首·其四九
作者：释智愚
朝代：宋

新罗拄杖遂宁钵，衲子家风那箇无。
一等看来如墨黑，谁能重与较锱铢。
颂古一百首·其四二
作者：释智愚
朝代：宋

昨日因过竹院西，隣家稚子隔溪啼。
山寒水肃半黄落，无数归鸦卜树栖。
颂古一百首·其四五
作者：释智愚
朝代：宋

轻如毫末重如山，地角天涯去復还。
黄叶殒时风骨露，水边依旧石斓斑。
颂古一百首·其四六
作者：释智愚
朝代：宋

德山疑处问岩头，若得浑家一地愁。
父又呪儿儿呪父，冤冤相报几时休。
颂古一百首·其四十
作者：释智愚
朝代：宋
体裁：偈颂

石头路险人难到，到者方知滑似苔。两度三回虽跶倒，满身泥水又归来。
颂古一百首·其四十一
作者：释智愚
朝代：宋

短裤长衫白苧巾，咿咿月下急推轮。洛阳路上相逢著，尽是经商买卖人。
颂古一百首·其四十七
作者：释智愚
朝代：宋
体裁：偈颂

见说闽山多蛊毒，千方百计避无由。殇中既有催魂鬼，一命还他方始休。
颂古一百首·其四十三
作者：释智愚
朝代：宋
体裁：偈颂

贝叶持来晓者疏，自称灵验世无如。依然还我唐人译，始有人知是梵书。
颂古一百首·其四十九
作者：释智愚
朝代：宋

新罗拄杖遂宁钵，衲子家风那个无。一等看来如墨黑，谁能重与较锱铢。
颂古一百首·其四十二
作者：释智愚
朝代：宋

昨日因过竹院西，邻家稚子隔溪啼。山寒水肃半黄落，无数归鸦卜树栖。
颂古一百首·其四十五
作者：释智愚
朝代：宋

轻如毫末重如山，地角天涯去复还。黄叶殒时风骨露，水边依旧石斓斑。
颂古一百首·其四十八
作者：释智愚
朝代：宋
体裁：偈颂

扶过断桥水，伴归明月村。只知途路远，不觉又黄昏。
颂古一百首·其四十六
作者：释智愚
朝代：宋

德山疑处问岩头，若得浑家一地愁。父又咒儿儿咒父，冤冤相报几时休。
颂古三首
作者：释智愚
朝代：宋

金钟夜击九重城，六载归来改瘦形。待得众生心眼活，雪山依旧碧崚层。力在如今作用时，情存毫忽便成欺。谁知脩水千峰碧，尽入秋风一瘦藜。一拳拳倒黄鹤楼，一趯趯反鹦鹉洲。有意气时添意气，不风流处也风流。
颂古三首·其一
作者：释智愚
朝代：宋
体裁：偈颂

金钟夜击九重城，六载归来改瘦形。待得众生心眼活，雪山依旧碧崚层。
颂古三首·其三
作者：释智愚
朝代：宋
体裁：偈颂

一拳拳倒黄鹤楼，一趯趯反鹦鹉洲。有意气时添意气，不风流处也风流。
颂古三首·其二
作者：释智愚
朝代：宋

力在如今作用时，情存毫忽便成欺。
谁知修水千峰碧，尽入秋风一瘦藜。
颂古三首·其二
作者：释智愚
朝代：宋

力在如今作用时，情存毫忽便成欺。谁知脩水千峰碧，尽入秋风一瘦藜。
题书画什后
作者：释智愚
朝代：宋
体裁：五言律诗

发挥多古迹，优彼色丝辞。逸少观鹅处，玄晖纵墨时。室虚蛟自触，神久树生悲。得处何机感，寻披当尔思。
题净业图
作者：释智愚
朝代：宋

鍊行修身结佛冤，未曾说著齿先寒。老来不愿西方去，乐得阎浮眼界宽。
题凈业图
作者：释智愚
朝代：宋

炼行修身结佛冤，未曾说着齿先寒。
老来不愿西方去，乐得阎浮眼界宽。
题渔矶
作者：释智愚
朝代：宋
体裁：五言绝句

秋竿倚石台，沙鸟暗相猜。一草有时动，几朝鱼不来。
马祖接石巩赞
作者：释智愚
朝代：宋

草枯山欲冷，逗晓入重云。
一箭无双中，何如射一羣。
马祖接石巩赞
作者：释智愚
朝代：宋

草枯山欲冷，逗晓入重云。一箭无双中，何如射一群。
鰕子和尚赞
作者：释智愚
朝代：宋

清溪影寒，以鰕为目。
无柄笊篱，东摝西摝。
鱼篮赞
作者：释智愚
朝代：宋

顾顾不释手，提起复低头。自笑无人买，腥风吹未休。
鱼篮赞
作者：释智愚
朝代：宋

顾顾不释手，提起復低头。
自笑无人买，腥风吹未休。
黄龙南禅师赞
作者：释智愚
朝代：宋
体裁：赞

山泐潭之水，奋衡山之云。三关多漏网，谁是负恩人，晦堂之下有清新。
黑白何咎
作者：释智愚
朝代：宋
体裁：五言律诗

世事乱如麻，情人未到家。连延深院雨，滴碎后庭花。旧话几时别，音书未有涯。暝烟将四合，何处起胡笳。
齐禅者之道场
作者：释智愚
朝代：宋

峯从险处自孤起，石到虎边飞冽泉。
门户既难子宜去，莫辞深雪立庭前。
齐禅者之道场
作者：释智愚
朝代：宋

峰从险处自孤起，石到虎边飞冽泉。门户既难子宜去，莫辞深雪立庭前。
一知殿化佛殿僧堂中灯油求颂
作者：释正觉
朝代：宋
体裁：偈颂

佛灯谁我续光明，果若莲开大梦醒。香草有心持洁白，兰膏无脚湛寒青。默耕化外那知夜，真照壶中不觉冥。家世儿孙传底事，从教辉耀显门庭。
一禅人出丐求颂
作者：释正觉
朝代：宋

一霎山前春雨乾，丛林气韵洗衰寒。水明玉兔随征棹，线重金鳞上钓竿。午钵莫嫌分饭甑，千僧无念集蒲团。化机妙应头头准，手眼通身不著谩。
一禅人出丐求颂
作者：释正觉
朝代：宋

一霎山前春雨干，丛林气韵洗衰寒。
水明玉兔随征棹，线重金鳞上钓竿。
午钵莫嫌分饭甑，千僧无念集蒲团。
化机妙应头头准，手眼通身不着谩。
一禅人化盐求颂
作者：释正觉
朝代：宋

泥沙淘洗浪煎乾，一片照人冰雪寒。意得试莲浮卤力，默知随箸入蔬盘。万家婉婉能相助，众口调和信不难。无像有神聊勘过，圆通眼在舌头端。
一禅人化盐求颂
作者：释正觉
朝代：宋

泥沙淘洗浪煎干，一片照人冰雪寒。
意得试莲浮卤力，默知随筯入蔬盘。
万家婉婉能相助，众口调和信不难。
无像有神聊勘过，圆通眼在舌头端。
三印颂示众
作者：释正觉
朝代：宋

印泥印空印水，疾轩不及掩耳。
豁然楼阁门开，消得轻轻弹指。
三印颂示众
作者：释正觉
朝代：宋

印空印水印泥，无言桃李成蹊。随分纳些税赋，牧牛溪水东西。印泥印空印水，疾雷不及掩耳。豁然楼阁门开，消得轻轻弹指。印水印泥印空，谁传祖称家风。梦眼影迷一色，转身体合全功。
三印颂示众·其一
作者：释正觉
朝代：宋
体裁：六言诗

印空印水印泥，无言桃李成蹊。随分纳些税赋，牧牛溪水东西。
三印颂示众·其三
作者：释正觉
朝代：宋
体裁：六言诗

印水印泥印空，谁传祖称家风。梦眼影迷一色，转身体合全功。
三印颂示众·其二
作者：释正觉
朝代：宋
体裁：六言诗

印泥印空印水，疾雷不及掩耳。豁然楼阁门开，消得轻轻弹指。
上元后二日过谦师庵
作者：释正觉
朝代：宋

横溪一径两山分，深翠茏葱竹日昏。
流水漱冰寒有骨，閒云敛霁雪无根。
应容野毳来投饭，不管春眠往扣门。
窗几熏炉摇篆字，龟床麈语对清温。
上元后二日过谦师庵
作者：释正觉
朝代：宋

横溪一径两山分，深翠茏葱竹日昏。流水漱冰寒有骨，閒云敛霁雪无根。应容野毳来投饭，不管春眠往扣门。窗几薰炉摇篆字，龟床麈语对清温。
与传道者
作者：释正觉
朝代：宋
体裁：七言律诗

残毳编衣裹槁形，胸中底事独醒醒。亡机冲应用时妙，活眼冷窥虚处灵。语秀锦云春片段，气清梅雪晓零星。而今功尽牛头懒，华鸟不来风扫庭。
与充维那
作者：释正觉
朝代：宋
体裁：七言律诗

机梭未动若为颜，一点虚灵入道环。明月光中窥自己，白云影外到家山。金鳌转侧夜潮落，玉马嘶鸣春信还。得手应心无不可，脱然时事岂相关。
与初禅人
作者：释正觉
朝代：宋

洞下家风虚一着，白牛耕断青山脚。
而今何处不逢渠，鼻孔纍垂相撞磕。
阿剌剌，始信从来无缚脱。
与初禅人
作者：释正觉
朝代：宋

洞下家风虚一著，白牛耕断青山脚。而今何处不逢渠，鼻孔累垂相撞磕。阿剌剌，始信从来无缚脱。
与因典座
作者：释正觉
朝代：宋
体裁：七言律诗

胸中行脚事分明，亲见芙蓉缀晚英。黑马踏霜元不迹，白鱼吹水了无声。投机曾弄无须锁，出手相扶折脚铛。去米去沙还未可，要须偏正并头行。
与天池信长老
作者：释正觉
朝代：宋

晚岁丛林闹苇麻，可中着眼辨龙蛇。
行当五路我能事，坐断孤峯渠作家。
佛法从来如嚼蜡，朋俦此去似团沙。
音书不寄思惟尽，千里同风却较些。
与天池信长老
作者：释正觉
朝代：宋

晚岁丛林闹苇麻，可中著眼辨龙蛇。行当五路我能事，坐断孤峰渠作家。佛法从来如嚼蜡，朋俦此去似团沙。音书不寄思惟尽，千里同风却较些。
与孙宣教
作者：释正觉
朝代：宋

作别江头五载余，海边相访未嫌迂。
山林意与世几绝，丘壑姿逢秋更癯。
约我道耕新活计，辍君诗战老工夫。
儿婚女嫁谁家事，居士有心从马驹。
与孙宣教
作者：释正觉
朝代：宋

作别江头五载馀，海边相访未嫌迂。山林意与世几绝，丘壑姿逢秋更癯。约我道耕新活计，辍君诗战老工夫。儿婚女嫁谁家事，居士有心从马驹。
与嵩禅人
作者：释正觉
朝代：宋
体裁：六言诗

乌石岭头相见，长生路上常逢。正是游山时节，落华芳草蒙茸。
与昌国善友
作者：释正觉
朝代：宋
体裁：七言律诗

驾潮舟涩岸头沙，得与岩僧款语些。梦付庄周窗外蝶，疑醒乐广酒中蛇。夜堂莫怪云悭月，春峤将知雨促华。想像旧山归去路，照门新锦眼迷家。
与李居士
作者：释正觉
朝代：宋

枯禅胸底洗余纷，一点虚明湛若存。
剎剎尘尘成浄土，华华叶叶发灵根。
无心颇肖云为润，有照浑如月破昏。
舒卷纵横俱在我，箇人真得总持门。
与李居士
作者：释正觉
朝代：宋

枯禅胸底洗馀纷，一点虚明湛若存。刹刹尘尘成净土，华华叶叶发灵根。无心颇肖云为润，有照浑如月破昏。舒卷纵横俱在我，个人真得总持门。
与杲侍者
作者：释正觉
朝代：宋
体裁：七言绝句

道吾当年不肯道，渐源中路没商量。先师灵骨今犹在，无用扶锹上法堂。
与楷知仓
作者：释正觉
朝代：宋
体裁：七言律诗

米坊能者较些些，七百僧中独作家。半夜传来衣有据，机前收得镜无瑕。祖师只么闲舂碓，若子如今莫撒沙。古井先秋念枯冷，金绳钓出玉虾蟆。
与法上人南谷过黄氏居
作者：释正觉
朝代：宋

淡烟苍树水溅溅，黄氏初平已得仙。满地痴羊不收拾，夕阳零乱绕篱眠。乱石深云寻野泉，老侬怪我地行仙。钟情山水醇于酒，今夜竹床成醉眠。
与法上人南谷过黄氏居·其一
作者：释正觉
朝代：宋
体裁：七言绝句

淡烟苍树水溅溅，黄氏初平已得仙。满地痴羊不收拾，夕阳零乱绕篱眠。
与法上人南谷过黄氏居·其二
作者：释正觉
朝代：宋
体裁：七言绝句

乱石深云寻野泉，老侬怪我地行仙。钟情山水醇于酒，今夜竹床成醉眠。
与演侍者
作者：释正觉
朝代：宋

白鸥定怪盟事寒，杖蔾投社不多难。
苇风华雪秋着岸，船月蓬霜夜转滩。
丘壑身心徒役梦，江湖臭味赋游般。
它时衣外传来物，唤得回头倒剎竿。
与演侍者
作者：释正觉
朝代：宋

白鸥定怪盟事寒，杖藜投社不多难。苇风华雪秋著岸，船月蓬霜夜转滩。丘壑身心徒役梦，江湖臭味赋游般。它时衣外传来物，唤得回头倒刹竿。
与白表白
作者：释正觉
朝代：宋

密室分灯光焰焰，空壶着月影沈沈。
谁言古殿今无佛，只在其时来梵音。
与白表白
作者：释正觉
朝代：宋

密室分灯光焰焰，空壶著月影沈沈。谁言古殿今无佛，只在其时来梵音。
与福州满禅人
作者：释正觉
朝代：宋

而今别后记丁宁，曹洞家风句未形。月满凤林寒不梦，年深龟壳灼犹灵。沈沈莫触蛇头毒，的的须明犀角星。便与放开聊展手，那时相见望州亭。
与福州满禅人
作者：释正觉
朝代：宋

而今别后记丁宁，曹洞家风句未形。
月满凤林寒不梦，年深龟殻灼犹灵。
沈沈莫触蛇头毒，的的须明犀角星。
便与放开聊展手，那时相见望州亭。
与简禅人
作者：释正觉
朝代：宋
体裁：七言绝句

虚明道洗壮心秋，畦服蒙颅下板头。定起要看星汉兔，回机失却雪山牛。
与胨禅人
作者：释正觉
朝代：宋

白苹风作江头秋，青鸟梦随沙水流。
清兴十分蓬上月，满船载入芦华洲。
斯适意，去来休。
六鳌合负归来也，烟浪雪飜收钓鈎。
与胨禅人
作者：释正觉
朝代：宋

白蘋风作江头秋，青鸟梦随沙水流。清兴十分蓬上月，满船载入芦华洲。斯适意，去来休。六鳌合负归来也，烟浪雪翻收钓钩。
与观禅者
作者：释正觉
朝代：宋

豁净虚通入觉场，体前一段本来光。孤禅恰恰如担板，默照明明似面墙。秋光芦华两岸雪，夜寒桂月一船霜。迢迢象外行归路，雁字低低正夕阳。
与观禅者
作者：释正觉
朝代：宋

豁浄虚通入觉场，体前一段本来光。
孤禅恰恰如担板，默照明明似面墙。
秋光芦华两岸雪，夜寒桂月一船霜。
迢迢象外行归路，雁字低低正夕阳。
与诺侍者
作者：释正觉
朝代：宋
体裁：七言律诗

梦回茶碗手亲扶，雅意沩山转道枢。自唤主人酬一诺，谁违尊者应三呼。死生到日还能否，辜负当年是有无。妙得古人行履处，了无些事作工夫。
与辅禅人
作者：释正觉
朝代：宋

方游捋遍虎髭须，空劫壶中探有无。风月满头功未转，江山入骨病难扶。针投芥粒机非爽，弦续鸾胶道不枯。归去丛林看仪羽，丹山出处九包雏。
与辅禅人
作者：释正觉
朝代：宋

方游捋遍虎髭鬚，空劫壶中探有无。
风月满头功未转，江山入骨病难扶。
针投芥粒机非爽，絃续鸾胶道不枯。
归去丛林看仪羽，丹山出处九包雏。
与辨庵主
作者：释正觉
朝代：宋

夹山鈎上得芳鳞，不作当年棒喝嗔。
直向劫前分手眼，端能化外拨机轮。
是须眉底有筋汉，方契寰中无舌人。
彻照自宗知细密，任从天下乐忻忻。
与辨庵主
作者：释正觉
朝代：宋

夹山钩上得芳鳞，不作当年棒喝嗔。直向劫前分手眼，端能化外拨机轮。是须眉底有筋汉，方契寰中无舌人。彻照自宗知细密，任从天下乐忻忻。
与黄道友
作者：释正觉
朝代：宋
体裁：七言律诗

人头膏火底心休，来预林俦默默游。犀晕成时月魄夜，雁行断处霁容秋。百年分付三椽下，万象峥嵘一指头。归去懒融无伎俩，庵前华鸟莫相求。
丹霞忌日
作者：释正觉
朝代：宋
体裁：七言绝句

明月清风霁景凉，华鲸喷雪水茫茫。灵然一点谁人委，怀抱千年作夜光。
举侍者求颂
作者：释正觉
朝代：宋
体裁：偈颂

秋风濯烦骨，日日觉清省。相与事枯禅，所养饱正命。老蟾浴星河，魂魄明耿耿。真味入谁肠，但知百念冷。
久上人出丐乞颂
作者：释正觉
朝代：宋

孤禅抖擞起僧毡，挂钵寒藤着瘦肩。
破夜无私看霁月，开华不染出泥莲。
底心众事水云饿，何处人家粥饭缘。
寄语毗耶老居士，相投莫怪唤春眠。
久上人出丐乞颂
作者：释正觉
朝代：宋

孤禅抖擞起僧毡，挂钵寒藤著瘦肩。破夜无私看霁月，开华不染出泥莲。底心众事水云饿，何处人家粥饭缘。寄语毗耶老居士，相投莫怪唤春眠。
乌墩密印大师仁公真赞
作者：释正觉
朝代：宋
体裁：赞

唇口能缄，眉目如笑。应外而冲，虚中而照。全身放下是全身，一点独灵常了了。
云上人持钵乞颂
作者：释正觉
朝代：宋

云水千僧共默耕，烦君乞食出山行。蕨薇夜雨萌寒麓，桃李春风织锦城。空谷一呼同响应，圆珠众色合光明。上方此去分香饭，为我先须见净名。
云上人持钵乞颂
作者：释正觉
朝代：宋

云水千僧共默耕，烦君乞食出山行。
蕨薇夜雨萌寒麓，桃李春风织锦城。
空谷一呼同响应，圆珠众色合光明。
上方此去分香饭，为我先须见浄名。
云上人持钵求颂
作者：释正觉
朝代：宋

云林风雪暮纤纤，滴沥寒声晓断檐。一点丐心盟杖屦，十分化事入锤钳。霁光如拭月无碍，华锦落机春不嫌。百亿分身遍尘刹，见闻萧洒孰相黏。
云上人持钵求颂
作者：释正觉
朝代：宋

云林风雪暮纤纤，滴沥寒声晓断檐。
一点丐心盟杖屦，十分化事入锤钳。
霁光如拭月无碍，华锦落机春不嫌。
百亿分身遍尘剎，见闻萧洒孰相黏。
五位
作者：释正觉
朝代：宋

正中偏，霁碧星河冷浸乾。半夜木童敲月户，暗中惊破玉人眠。偏中正，海云依约神山顶。归人鬓发白垂丝，羞对秦台寒照影。正中来，月夜长鲲蜕甲开。大背摩天振云羽，翔游鸟道类难该。兼中至，觌面不须相忌讳。风化无伤的意玄，光中有路天然异。兼中到，斗柄横斜天未晓。鹤梦初醒露气寒，旧巢飞出云松倒。
五位·其一
作者：释正觉
朝代：宋

正中偏，霁碧星河冷浸乾。半夜木童敲月户，暗中惊破玉人眠。
五位·其一
作者：释正觉
朝代：宋

正中偏，霁碧星河冷浸干。
半夜木童敲月户，暗中惊破玉人眠。
五位·其三
作者：释正觉
朝代：宋
体裁：古风

正中来，月夜长鲲蜕甲开。大背摩天振云羽，翔游鸟道类难该。
五位·其二
作者：释正觉
朝代：宋

偏中正，海云依约神山顶。归人鬓发白垂丝，羞对秦台寒照影。
五位·其二
作者：释正觉
朝代：宋

偏中正，海云依约神山顶。
归人鬓髮白垂丝，羞对秦台寒照影。
五位·其五
作者：释正觉
朝代：宋
体裁：古风

兼中到，斗柄横斜天未晓。鹤梦初醒露气寒，旧巢飞出云松倒。
五位·其四
作者：释正觉
朝代：宋
体裁：古风

兼中至，觌面不须相忌讳。风化无伤的意玄，光中有路天然异。
五王子·内生
作者：释正觉
朝代：宋
体裁：七言绝句

妙龄天嗣自重瞳，尊贵威严镇六宫。规步从来不出禁，阍人祇得颂芳风。
五王子·化生
作者：释正觉
朝代：宋
体裁：七言绝句

丝纶传得出宸帏，宣花春城类莫齐。妙握当途无字印，马蹄终不染尘泥。
五王子·朝生
作者：释正觉
朝代：宋
体裁：七言绝句

雄心脱略战文场，端把烟蓑换龙章。葵藿奉君知贵味，肯怀归去见严光。
五王子·末生
作者：释正觉
朝代：宋
体裁：七言绝句

甘分清孤守固穷，衡门寥落正西风。一鸣便是苍梧凤，不意飘流鸥鹭中。
五王子·诞生
作者：释正觉
朝代：宋
体裁：七言绝句

星攒金殿降生时，称体宫衣覆雪肌。功就转身全合父，光中潜拨玉轮移。
五祖将禅人求颂
作者：释正觉
朝代：宋

东风吹断濡华雨，淮上秀峯青可数。
束屦欲寻南北山，卷衣又别东西祖。
渊鱼蒲鸟闹一家，汀笋溪蔬甘两箸。
处处相逢记得么，夜寒月在珊瑚树。
五祖将禅人求颂
作者：释正觉
朝代：宋

东风吹断濡华雨，淮上秀峰青可数。束屦欲寻南北山，卷衣又别东西祖。渊鱼蒲鸟闹一家，汀笋溪蔬甘两箸。处处相逢记得么，夜寒月在珊瑚树。
亮禅人持钵求颂
作者：释正觉
朝代：宋
体裁：偈颂

家林一锡飞，炊处青烟微。严默起禅板，虚通转化机。溪寒秋染色，月冷夜流辉。莫学西山亮，此行宜早归。
从首座画予于松石间求赞
作者：释正觉
朝代：宋
体裁：赞

孤坐默默，倚杖沉沉。石怀云而无像，松啸风而有音。应兮珠盘不拨而自转，湛兮玉井随汲而弥深。诸尘不受兮十分清气，三际无寄兮一片閒心。
仙上人出丐求颂
作者：释正觉
朝代：宋
体裁：偈颂

缀钵持来勇入廛，家家行结胜因缘。三千界重慈悲佛，五百生称忍辱仙。芳濯丛林春冉冉，明随流水月娟娟。饱参事与千僧供，洗足蒲团枯木禅。
以何学士韵示像侍者
作者：释正觉
朝代：宋
体裁：七言律诗

茂养高标松抱苓，岁寒姿傲雪霜丁。萧骚风度山林韵，偃蹇气钟丘壑形。霁月霁云胸次淡，秋山秋水眼棱青。磨砖谁问马师语，妙发枯龟一灼灵。
仲春过龙舒法华山寻诵经道者旧庵
作者：释正觉
朝代：宋
体裁：五言律诗

支径入穷谷，来寻道者庵。梵音今默默，华雨尚毵毵。夜白月半屋，寒青灯一龛。梦随歌吹去，借路过江南。
传上人丐盐求颂
作者：释正觉
朝代：宋
体裁：偈颂

濒海人居不事田，生涯清白是家传。雷鸣山麓潮横雪，津出泥沙卤泛莲。冰玉色承熬炼力，蕨薇滋藉合和缘。舌头妙有圆通眼，坐断丛林五味禅。
余姚胡氏绣观音求颂
作者：释正觉
朝代：宋

线蹊密密度金针，一一针针观世音。
妙浄庄严成相好，光明感应发身心。
江横练色月浮水，雨灌华枝春在林。
闻见可中超有路，普门处处许相寻。
保福传化士乞颂
作者：释正觉
朝代：宋

梅福仙游井汲枯，而今云水稳禅蒲。青原门下藏麟角，黄檗床头捋虎须。学子柏庭寒立雪，檀家饭甑软炊珠。乞归将意丛林煖，松食荷衣良槁癯。
保福传化士乞颂
作者：释正觉
朝代：宋

梅福仙游井汲枯，而今云水稳禅蒲。
青原门下藏麟角，黄蘗床头捋虎鬚。
学子柏庭寒立雪，檀家饭甑软炊珠。
乞归将意丛林暖，松食荷衣良槁癯。
保福萃长老写师像求赞
作者：释正觉
朝代：宋
体裁：赞

少食枣而齿黄，老饱盐而瘿亡。兔分月魄入犀角，蜂采华滋归蜜房。源深流长，体明用光。巍巍堂堂，炜炜煌煌。檀篆香消默无语，乌藤相伴倚绳床。
借位明功
作者：释正觉
朝代：宋

六户虚通路不迷，太阳影裏不当机。
纵横妙展无私化，恰恰行从鸟道归。
借位明功
作者：释正觉
朝代：宋

六户虚通路不迷，太阳影里不当机。纵横妙展无私化，恰恰行从鸟道归。
借借不借借
作者：释正觉
朝代：宋
体裁：七言绝句

识尽甘辛百草头，鼻无牵纆得优游。不知有去成知有，始信南泉唤作牛。
借功明位
作者：释正觉
朝代：宋

苹末风休夜正央，水天虚碧共秋光。
月船不犯东西岸，须信篙人用意良。
借功明位
作者：释正觉
朝代：宋

蘋末风休夜正央，水天虚碧共秋光。月船不犯东西岸，须信篙人用意良。
借雪窦韵送超然居士赵表之时在泐潭
作者：释正觉
朝代：宋

一口吸尽西江水，马师家风擢然起。老庞俯伏嗣芳尘，古也今也谁如此。超然道与若人交，南游浩意未相饶。风清骨秀眼寒碧，玉井冰壶冻不消。羌床孤卧净名室，无住无依脱虚溢。渊然一默乃全提，不二门开肖当日。佛事圆来作归想，出门歧路平如掌。到家儿女独圞头，相对无言得真赏。
借雪窦韵送超然居士赵表之时在泐潭
作者：释正觉
朝代：宋

一口吸尽西江水，马师家风擢然起。
老庞俯伏嗣芳尘，古也今也谁如此。
超然道与若人交，南游浩意未相饶。
风清骨秀眼寒碧，玉井冰壶冻不消。
羌床孤卧凈名室，无住无依脱虚溢。
渊然一默乃全提，不二门开肖当日。
佛事圆来作归想，出门歧路平如掌。
到家儿女独圞头，相对无言得真赏。
偁上人干造延寿院乞颂
作者：释正觉
朝代：宋

丛林百丈有清规，特设堂安老病师。
隐几虚心还自照，炷香孤坐绝他思。
妙穷正念空三世，浄洗余昏月一墀。
底意欲从何处问，毗耶居士饱相知。
假日山行
作者：释正觉
朝代：宋

平生胸中云外峯，有閒便与扶瘦筇。
但知一世丘壑味，想得十分猿鸟从。
明见秋容山洗雨，清可人意风吟松。
归来游兴散不尽，谁杵唤月黄昏钟。
假日山行
作者：释正觉
朝代：宋

平生胸中云外峰，有閒便与扶瘦筇。但知一世丘壑味，想得十分猿鸟从。明见秋容山洗雨，清可人意风吟松。归来游兴散不尽，谁杵唤月黄昏钟。
偈二首
作者：释正觉
朝代：宋

心地含诸种，普雨悉皆萌。既悟花情已，菩提果自成。妄息寂自生，寂生知则现。知生寂自灭，了了唯真见。
偈二首·其一
作者：释正觉
朝代：宋
体裁：古风

心地含诸种，普雨悉皆萌。既悟花情已，菩提果自成。
偈二首·其二
作者：释正觉
朝代：宋
体裁：古风

妄息寂自生，寂生知则现。知生寂自灭，了了唯真见。
偈十首
作者：释正觉
朝代：宋

即此见闻非见闻，更无声色可呈君。个中若了全无事，体用何妨分不分。万法是心光，诸缘唯性晓。本无迷悟人，只要今日了。心无形影，对缘即照。男子身中入正定，女子身中从定起。一尘入正受，诸尘三昧起。展翅奔腾六合云，抟风鼓荡四溟水。心是根，法是尘，两种犹如镜上痕。尘垢尽时光始现，心法双忘性即真。牢笼不肯住，呼唤不回头。古圣不安排，至今无处所。万像之中独露身，唯人自肯乃方亲。昔年谬向途中觅，今日观来火里冰。交互明中暗，功齐转觉难。力穷忘进退，金锁网鞔鞔。触目绝对待，万法无不在。是汝心不知，非汝心不会。不会无不会，不知无不知。只个不会知，殊特也大奇。一段光明亘古今，有无照破脱情尘。当头触著弥天过，退步承当特地新。紫极宫中鸟抱卵，银河浪里兔推轮。是须妙手携来用，百亿分身处处真。衲僧巴鼻，圆明绝颣。直须推倒，却要扶起。玉马饮乾明月泉，泥牛耕破玻璃地。披毛戴角异中来，天上人间能几几。
偈十首·其一
作者：释正觉
朝代：宋

即此见闻非见闻，更无声色可呈君。个中若了全无事，体用何妨分不分。
偈十首·其一
作者：释正觉
朝代：宋

即此见闻非见闻，更无声色可呈君。
箇中若了全无事，体用何妨分不分。
偈十首·其三
作者：释正觉
朝代：宋
体裁：偈颂

男子身中入正定，女子身中从定起。一尘入正受，诸尘三昧起。展翅奔腾六合云，抟风鼓荡四溟水。
偈十首·其九
作者：释正觉
朝代：宋

一段光明亘古今，有无照破脱情尘。
当头触着弥天过，退步承当特地新。
紫极宫中鸟抱卵，银河浪裏兔推轮。
是须妙手携来用，百亿分身处处真。
偈十首·其九
作者：释正觉
朝代：宋

一段光明亘古今，有无照破脱情尘。当头触著弥天过，退步承当特地新。紫极宫中鸟抱卵，银河浪里兔推轮。是须妙手携来用，百亿分身处处真。
偈十首·其二
作者：释正觉
朝代：宋
体裁：偈颂

万法是心光，诸缘唯性晓。本无迷悟人，只要今日了。心无形影，对缘即照。
偈十首·其五
作者：释正觉
朝代：宋
体裁：偈颂

牢笼不肯住，呼唤不回头。古圣不安排，至今无处所。
偈十首·其八
作者：释正觉
朝代：宋

触目绝对待，万法无不在。是汝心不知，非汝心不会。不会无不会，不知无不知。只个不会知，殊特也大奇。
偈十首·其八
作者：释正觉
朝代：宋

触目绝对待，万法无不在。
是汝心不知，非汝心不会。
不会无不会，不知无不知。
只箇不会知，殊特也大奇。
偈十首·其六
作者：释正觉
朝代：宋

万像之中独露身，唯人自肯乃方亲。
昔年谬向途中觅，今日观来火裏冰。
偈十首·其六
作者：释正觉
朝代：宋

万像之中独露身，唯人自肯乃方亲。昔年谬向途中觅，今日观来火里冰。
偈十首·其四
作者：释正觉
朝代：宋
体裁：偈颂

心是根，法是尘，两种犹如镜上痕。尘垢尽时光始现，心法双忘性即真。
偈颂七十八首
作者：释正觉
朝代：宋

明明百草头，明明祖师意。于佗未尝一，于我未赏异。
偈颂七十八首·其一
作者：释正觉
朝代：宋

易外家风未兆时，三更黑马上乌鸡。而今拨转机轮也，刹刹尘尘更是谁。
偈颂七十八首·其一
作者：释正觉
朝代：宋

易外家风未兆时，三更黑马上乌鸡。
而今拨转机轮也，剎剎尘尘更是谁。
偈颂七十八首·其一〇
作者：释正觉
朝代：宋

一不是，二不成。
介然独立，法尔双行。
柳线渐摇风力嫩，草针齐上烧痕青。
一点灵光普天地，更嫌何处不分明。
閒裏摸着鼻孔，忙时换却眼睛。
偈颂七十八首·其七
作者：释正觉
朝代：宋
体裁：偈颂

明明百草头，明明祖师意。于佗未尝一，于我未尝异。
偈颂七十八首·其七〇
作者：释正觉
朝代：宋

芝麻压得油，秔米炊得饭，还我丛林饱参汉。
衲僧履道贵平怀，何必临机争转换。
活计自然，家风成现。
顺水便风，归舟到岸。
寒山拾得笑呵呵，此心分付知音辨。
偈颂七十八首·其七一
作者：释正觉
朝代：宋

浪爪拏舟雪溅空，十年胸际着慈风。
如今堂上时相见，分付饮茶谈笑中。
偈颂七十八首·其七三
作者：释正觉
朝代：宋

一盘黑白互交罗，生杀其中细琢磨。
樵人疑着当头着，不觉腰閒烂斧柯。
偈颂七十八首·其七二
作者：释正觉
朝代：宋

髑髅前有本来灵，照彻毗卢顶𩕳平。
玉马过关方半夜，木鸡唤月恰三更。
寥寥迹绝全功转，历历光生借位明。
却着弊衣垂化手，合同船子顺流行。
偈颂七十八首·其七十
作者：释正觉
朝代：宋

芝麻压得油，粳米炊得饭，还我丛林饱参汉。衲僧履道贵平怀，何必临机争转换。活计自然，家风成现。顺水便风，归舟到岸。寒山拾得笑呵呵，此心分付知音辨。
偈颂七十八首·其七十一
作者：释正觉
朝代：宋

浪爪拿舟雪溅空，十年胸际著慈风。如今堂上时相见，分付饮茶谈笑中。
偈颂七十八首·其七十七
作者：释正觉
朝代：宋
体裁：偈颂

本源无风波，真界绝涯畛。木人步月归，转侧功勋尽。
偈颂七十八首·其七十三
作者：释正觉
朝代：宋

一盘黑白互交罗，生杀其中细琢磨。樵人疑著当头著，不觉腰閒烂斧柯。
偈颂七十八首·其七十九
作者：释正觉
朝代：宋
体裁：偈颂

赵州道有，赵州道无。狗子佛性，天下分疏。面赤不如语直，心真莫怪言粗。七百甲子老禅伯，驴粪逢人换眼珠。
偈颂七十八首·其七十二
作者：释正觉
朝代：宋

髑髅前有本来灵，照彻毗卢顶？平。玉马过关方半夜，木鸡唤月恰三更。寥寥迹绝全功转，历历光生借位明。却著弊衣垂化手，合同船子顺流行。
偈颂七十八首·其七十二
作者：释正觉
朝代：宋
体裁：偈颂

髑髅前有本来灵，照彻毗卢顶�平。玉马过关方半夜，木鸡唤月恰三更。寥寥迹绝全功转，历历光生借位明。却著弊衣垂化手，合同船子顺流行。
偈颂七十八首·其七十五
作者：释正觉
朝代：宋
体裁：偈颂

不是男，不是女。不是神，不是鬼。不是佛，不是物。祇知白云无心，谁辨青山在目。夜明识取断蛇珠，潭寒退下苍龙骨。等闲掣断紫丝绦，天上人间收不得。收不得，底事从来没窠窟。
偈颂七十八首·其七十八
作者：释正觉
朝代：宋
体裁：偈颂

地水火风休假藉，一切不留还脱洒。家风廓落等虚空，田地虚明非昼夜。鸟道须知举足难，玄机不许丝头挂。同中有异异中同，彻底浑沦无缝罅。
偈颂七十八首·其七十六
作者：释正觉
朝代：宋
体裁：偈颂

赵州四门长开，不碍诸方往来。十字街头人大叫，平铺买卖没相猜。
偈颂七十八首·其七十四
作者：释正觉
朝代：宋

生灭心尽是寂灭，露柱怀胎底时节。寂灭心起是生灭，石女生儿解言说。用时万象不盈馀，休处一真无空缺。藤枯树倒笑呵呵，依旧清风与明月。
偈颂七十八首·其七四
作者：释正觉
朝代：宋

生灭心尽是寂灭，露柱怀胎底时节。
寂灭心起是生灭，石女生儿解言说。
用时万象不盈余，休处一真无空缺。
藤枯树倒笑呵呵，依旧清风与明月。
偈颂七十八首·其三
作者：释正觉
朝代：宋
体裁：偈颂

山云冉冉，江水茫茫。正不居位，偏不涉傍。显而不露，隐而弥彰。猿啼古木音声急，鹤宿枯松梦寐长。
偈颂七十八首·其三九
作者：释正觉
朝代：宋

内若不动，外必不乱，箇是丛林知有汉。
而今识得不为冤，自家兵马何须战。
心因不生境缘断，体若虚空勿崖岸。
霜天皎月上中峰，一段光明洗痴暗。
偈颂七十八首·其三十
作者：释正觉
朝代：宋
体裁：偈颂

不可以色见，不可以声求。风定花犹落，鸟啼山更幽。四衢明自晓，六户冷如秋。再坐不疑处，杯中弓影浮。
偈颂七十八首·其三十一
作者：释正觉
朝代：宋
体裁：偈颂

一雨一晴，底事分明。六尘昏扰，世界峥嵘。一心虚泊，万法齐平。出得气是你鼻孔，觑得破是你眼睛。有缘不是余朋友，无用双眉却弟兄。
偈颂七十八首·其三十七
作者：释正觉
朝代：宋
体裁：偈颂

去时踏雪似来时，来去途中一色迷。妙得转身宾是主，宗家正令付全提。
偈颂七十八首·其三十三
作者：释正觉
朝代：宋
体裁：偈颂

心月孤圆，义天洞晓。照中之虚，虚中之照。不萌枝上鸟初惺，无影树头春不老。垢衣权挂类中来，出门信手拈来草。
偈颂七十八首·其三十九
作者：释正觉
朝代：宋

内若不动，外必不乱，个是丛林知有汉。而今识得不为冤，自家兵马何须战。心因不生境缘断，体若虚空勿崖岸。霜天皎月上中峰，一段光明洗痴暗。
偈颂七十八首·其三十二
作者：释正觉
朝代：宋
体裁：偈颂

即日贵人，旧家富汉。兄弟相成，尊宾互换。突晓途中眼不开，夜明帘外机旋转。骑牛戴帽异中来，百炼真金色不变。
偈颂七十八首·其三十五
作者：释正觉
朝代：宋
体裁：偈颂

大雄父子许雍容，消息传通到劫空。寒卧老蟾呼不觉，扶疏丹桂月朦胧。
偈颂七十八首·其三十八
作者：释正觉
朝代：宋
体裁：偈颂

去时不出户，来时不入门。清癯山有骨，闲澹云无根。归家奉祖祢，了事还儿孙。云水通方士，相期报佛恩。
偈颂七十八首·其三十六
作者：释正觉
朝代：宋
体裁：偈颂

云从龙，风从虎。雪峰辊毬，禾山打鼓。意不立玄，机不停午。恰恰相当用不穷，道吾觑破乐神舞。
偈颂七十八首·其三十四
作者：释正觉
朝代：宋

掣鼓夺旗，往往光影里走作。停机息杼，往往死水里浸却。衲僧家，稳下脚。没窠臼，莫栖泊。月树不啼猿，云巢无宿鹤。玄微及尽类难齐，千手大悲难摸索。
偈颂七十八首·其三四
作者：释正觉
朝代：宋

掣鼓夺旗，往往光影裏走作。
停机息杼，往往死水裏浸却。
衲僧家，稳下脚。
没窠臼，莫栖泊。
月树不啼猿，云巢无宿鹤。
玄微及尽类难齐，千手大悲难摸索。
偈颂七十八首·其九
作者：释正觉
朝代：宋
体裁：偈颂

心不自心始是心，眼不见眼始是眼。堂堂无影迹，历历绝思惟。明满环中，兔怀夜月。翠横海上，犀晕秋山。直须及尽玄微，始解承当底事。
偈颂七十八首·其二
作者：释正觉
朝代：宋
体裁：偈颂

同声相应，同气相求。同风千里，不隔丝头。脱尽情尘消息在，芦花江上月明秋。
偈颂七十八首·其二一
作者：释正觉
朝代：宋

一言尽十方，万卷该不得。
一步周八絃，驷马追不及。
偈颂七十八首·其二七
作者：释正觉
朝代：宋

藏身须要无踪迹，碧眼胡僧难辨白。
没踪迹处莫藏身，门门廓达了诸尘。
独来将谓无俦侣，闹裏忽然逢故人。
柳线含金犹畏冷，梅花破雪已成春。
阿侬千眼通身是，善应无方处处真。
偈颂七十八首·其二九
作者：释正觉
朝代：宋

脱去还如鸟出笼，水云将与旧来同。
依俙似曲纔堪听，又被风吹别调中。
偈颂七十八首·其二八
作者：释正觉
朝代：宋

一点环中照极微，智无功处却存知。
缘思浄尽无余事，半夜星河斗柄垂。
偈颂七十八首·其二十
作者：释正觉
朝代：宋
体裁：偈颂

百骸俱溃散，一物镇长灵。白云功尽青山秀，青山路转白云迎。不曾死，不曾生。金绳拽转泥牛鼻，半夜驱来海上耕。
偈颂七十八首·其二十一
作者：释正觉
朝代：宋

一言尽十方，万卷该不得。一步周八弦，驷马追不及。
偈颂七十八首·其二十七
作者：释正觉
朝代：宋

藏身须要无踪迹，碧眼胡僧难辨白。没踪迹处莫藏身，门门廓达了诸尘。独来将谓无俦侣，闹里忽然逢故人。柳线含金犹畏冷，梅花破雪已成春。阿侬千眼通身是，善应无方处处真。
偈颂七十八首·其二十三
作者：释正觉
朝代：宋
体裁：偈颂

云在青天水在瓶，几人错认定盘星。药山八字轰开也，恰到而今话大行。
偈颂七十八首·其二十九
作者：释正觉
朝代：宋

脱去还如鸟出笼，水云将与旧来同。依俙似曲才堪听，又被风吹别调中。
偈颂七十八首·其二十二
作者：释正觉
朝代：宋
体裁：偈颂

性觉妙明，本觉明妙。与太虚等量，与物情同道。应色应声，随听随眺。入三世而非去来，混万缘而无正倒。云日低时字雁横，夜蟾落处孤猿叫。
偈颂七十八首·其二十八
作者：释正觉
朝代：宋

一点环中照极微，智无功处却存知。缘思净尽无馀事，半夜星河斗柄垂。
偈颂七十八首·其二十六
作者：释正觉
朝代：宋
体裁：偈颂

衲僧祇么是家风，隐显磨砻入混融。归子返掷全归火，羚羊挂角不同功。
偈颂七十八首·其二四
作者：释正觉
朝代：宋
体裁：偈颂

寒灰发焰旧家风，恰恰当人受用中。片雪飞来炉上尽，通身无像不同功。
偈颂七十八首·其五
作者：释正觉
朝代：宋
体裁：偈颂

十五日已前，有口说不得。十五日已后，无心却自然。正当十五日，云笼无缝袄，花笑不萌枝。
偈颂七十八首·其五〇
作者：释正觉
朝代：宋

祇箇是家风，明明入混融。
江光芦映月，夜色水吞空。
攃手悬崖下，分身万像中。
回涂登鸟道，恰恰是神通。
偈颂七十八首·其五九
作者：释正觉
朝代：宋

借婆裙子拜婆年，买尽风光不着钱。
劈面来时莫回避，箇人裏许有生缘。
偈颂七十八首·其五五
作者：释正觉
朝代：宋

玉线金针相续难，劫壶空处妙投关。
香林烟暖风排雪，月窟冰寒影转山。
裏许借功方得活，那时退位不知闲。
宗家密密绵绵事，布施多人莫要悭。
偈颂七十八首·其五十
作者：释正觉
朝代：宋

祇个是家风，明明入混融。江光芦映月，夜色水吞空。攃手悬崖下，分身万像中。回涂登鸟道，恰恰是神通。
偈颂七十八首·其五十一
作者：释正觉
朝代：宋
体裁：偈颂

南亩黄云禾弄穟，中洲白雪苇成花。归舟恰向其閒过，一棹清风夜到家。
偈颂七十八首·其五十七
作者：释正觉
朝代：宋
体裁：偈颂

本来田地无涯岸，极目寒光成一片。消息平沈佛也迷，机轮转侧谁能辨。雪山山下拥蓑人，白牛一掣芒绳断。
偈颂七十八首·其五十三
作者：释正觉
朝代：宋
体裁：偈颂

道绵绵兮用也不勤，道绵绵兮寂也不灭。二乘困堕于空无，众生执迷于分别。菩萨区区于进修，诸佛唠唠于演说。一句子妙出三乘，一念閒功超万劫。水月茫茫兮舟棹闲，雪云冉冉兮路岐绝。明明灵灵兮唯己自知，大辩若讷兮大巧若拙。
偈颂七十八首·其五十九
作者：释正觉
朝代：宋

借婆裙子拜婆年，买尽风光不著钱。劈面来时莫回避，个人里许有生缘。
偈颂七十八首·其五十二
作者：释正觉
朝代：宋
体裁：偈颂

空劫有真宗，声前问己躬。赤穷新活计，清白旧家风。的的三乘外，寥寥一印中。却来行异类，万派自朝东。
偈颂七十八首·其五十五
作者：释正觉
朝代：宋

玉线金针相续难，劫壶空处妙投关。香林烟暖风排雪，月窟冰寒影转山。里许借功方得活，那时退位不知闲。宗家密密绵绵事，布施多人莫要悭。
偈颂七十八首·其五十六
作者：释正觉
朝代：宋
体裁：偈颂

直下无窠窟，不用求奇特。皓玉本无瑕，雕文丧君德。
偈颂七十八首·其五四
作者：释正觉
朝代：宋
体裁：偈颂

恰恰无绫缝，明明不覆藏。鹫岭岂传迦叶，少林那付神光。现成处处合头句，具足人人知见香。虚空说法森罗听，不挂唇皮解举扬。
偈颂七十八首·其八
作者：释正觉
朝代：宋

丙丁童子来求火，南海波斯鼻孔大。狤獠舌头会者难，直下而今照得破。照得破，没功过。知你被底穿，曾与同床卧。廉纤脱尽旧时疑，杯影蛇弦留再坐。
偈颂七十八首·其八
作者：释正觉
朝代：宋

丙丁童子来求火，南海波斯鼻孔大。
狤獠舌头会者难，直下而今照得破。
照得破，没功过。
知你被底穿，曾与同床卧。
廉纤脱尽旧时疑，杯影蛇絃留再坐。
偈颂七十八首·其八〇
作者：释正觉
朝代：宋

一亘清虚衲子家，十方三世箇生涯。
光明照夜触髅眼，消息含春枯木花。
晓色依依云冉冉，天容淡淡月斜斜。
母陀罗臂通身是，今日逢场便攃沙。
偈颂七十八首·其八十
作者：释正觉
朝代：宋

一亘清虚衲子家，十方三世个生涯。光明照夜触髅眼，消息含春枯木花。晓色依依云冉冉，天容淡淡月斜斜。母陀罗臂通身是，今日逢场便攃沙。
偈颂七十八首·其六
作者：释正觉
朝代：宋

一亘清虚夜正央，桂宫老兔冷喷霜。混融明暗无分处，谁辨个中偏正方。
偈颂七十八首·其六
作者：释正觉
朝代：宋

一亘清虚夜正央，桂宫老兔冷喷霜。
混融明暗无分处，谁辨箇中偏正方。
偈颂七十八首·其六七
作者：释正觉
朝代：宋

吾家种草古今难，针鼻纔分度线端。
混处相期君把手，到时不与汝同盘。
却来大用纵横是，向去全功转侧看。
底事要凭师印可，轮回生死不相干。
偈颂七十八首·其六九
作者：释正觉
朝代：宋

云无心而自闲，天无际而能宽。
道无像而普应，神无虑而常安。
随之也不见去弔，迎之也不见来端。
一藏教祇成讚叹，三世佛止可傍观。
烛晓堂虚，织妇转机梭路细。
水明夜静，渔老拥蓑船月寒。
偈颂七十八首·其六二
作者：释正觉
朝代：宋

一二三四五，禾山打鼓金牛舞。
劈面来时着眼看，全身放下休回互。
偈颂七十八首·其六五
作者：释正觉
朝代：宋

何须更举扬，全体露堂堂。
湿暑时时雨，熏风阵阵香。
秧针初透水痕浅，蒲刀欲剪柳丝长。
双六盘中休喝彩，分明触事恰相当。
偈颂七十八首·其六六
作者：释正觉
朝代：宋

一尘具无量剎土，一念超无量劫数。
一身现无量众生，一体合无量诸佛。
偈颂七十八首·其六十
作者：释正觉
朝代：宋
体裁：偈颂

同中有异，功亡就位。异中有同，在位借功。一步密移玄路转，全身放下劫壶空。隐隐密密，玲玲珑珑。记取深云须变豹，自然死水不藏龙。
偈颂七十八首·其六十七
作者：释正觉
朝代：宋

吾家种草古今难，针鼻才分度线端。混处相期君把手，到时不与汝同盘。却来大用纵横是，向去全功转侧看。底事要凭师印可，轮回生死不相干。
偈颂七十八首·其六十三
作者：释正觉
朝代：宋
体裁：偈颂

活计如今付旧人，版头疏久又还亲。星河月与长江混，渺渺清光一色匀。底时节，落功勋。卧稳须知却转身，转得了来相识么，寒穷面觜黑皴皴。
偈颂七十八首·其六十九
作者：释正觉
朝代：宋

云无心而自闲，天无际而能宽。道无像而普应，神无虑而常安。随之也不见去吊，迎之也不见来端。一藏教祇成赞叹，三世佛止可傍观。烛晓堂虚，织妇转机梭路细。水明夜静，渔老拥蓑船月寒。
偈颂七十八首·其六十二
作者：释正觉
朝代：宋

一二三四五，禾山打鼓金牛舞。劈面来时著眼看，全身放下休回互。
偈颂七十八首·其六十五
作者：释正觉
朝代：宋

何须更举扬，全体露堂堂。湿暑时时雨，薰风阵阵香。秧针初透水痕浅，蒲刀欲剪柳丝长。双六盘中休喝彩，分明触事恰相当。
偈颂七十八首·其六十六
作者：释正觉
朝代：宋

一尘具无量刹土，一念超无量劫数。一身现无量众生，一体合无量诸佛。
偈颂七十八首·其六四
作者：释正觉
朝代：宋
体裁：偈颂

万物自有功，当言用极处。事存函盖合，理应箭锋柱。
偈颂七十八首·其十
作者：释正觉
朝代：宋

一不是，二不成。介然独立，法尔双行。柳线渐摇风力嫩，草针齐上烧痕青。一点灵光普天地，更嫌何处不分明。閒里摸著鼻孔，忙时换却眼睛。
偈颂七十八首·其十一
作者：释正觉
朝代：宋
体裁：偈颂

半夜谁传无尽灯，黄梅席上许卢能。虚明自照非心力，分付丛林了事僧。
偈颂七十八首·其十七
作者：释正觉
朝代：宋
体裁：偈颂

云敛长空风日和，太平樵牧共高歌。衲僧饭饱无佗事，密密机前弄玉梭。
偈颂七十八首·其十三
作者：释正觉
朝代：宋
体裁：偈颂

法界无尘心月圆，本光还照未萌前。而今直下分明去，犹较南泉二十年。
偈颂七十八首·其十九
作者：释正觉
朝代：宋
体裁：偈颂

寥寥无异辙，密密去玄功。月转芦花岸，水秋吞太空。欲识诞生王子父，鹤腾霄汉出银笼。
偈颂七十八首·其十二
作者：释正觉
朝代：宋
体裁：偈颂

习习春风，丝丝春雨。一等沾濡，十方周普。甘草得之甜，黄连得之苦。天意发丛林，檐声闹窗户。古德尝云己不迷，等闲教坏人男女。
偈颂七十八首·其十五
作者：释正觉
朝代：宋
体裁：偈颂

青山白云父，白云青山儿。白云终日倚，青山总不知。
偈颂七十八首·其十八
作者：释正觉
朝代：宋
体裁：偈颂

谁将活眼窥空劫，我道宗枝染浩春。头角峥嵘藏不得，青原门下有祥麟。
偈颂七十八首·其十六
作者：释正觉
朝代：宋
体裁：偈颂

当生不生，借光现三十六应。当灭不灭，忘照摄千百亿身。祇如绝去，来无动静。
偈颂七十八首·其十四
作者：释正觉
朝代：宋
体裁：偈颂

心不能缘，口不能议。直须退步荷担，切忌当头触讳。风月寒清古渡头，夜船拨转琉璃地。
偈颂七十八首·其四
作者：释正觉
朝代：宋

朔风作寒色，爱日流恩光。处处相逢遇，明明不覆藏。山河无隔越，草木尽敷扬。刹说众生说，毗卢舌广长。
偈颂七十八首·其四
作者：释正觉
朝代：宋

朔风作寒色，爱日流恩光。
处处相逢遇，明明不覆藏。
山河无隔越，草木尽敷扬。
剎说众生说，毗卢舌广长。
偈颂七十八首·其四〇
作者：释正觉
朝代：宋

衲僧须沥髑髅干，透出威音世外看。
岁月不能迁变处，箇人肯共你同盘。
偈颂七十八首·其四一
作者：释正觉
朝代：宋

五九四十五，春风吹断前山雨。
行云归去復何心，转背飘然无觅处。
无觅处，知不知，坐断十方还是谁。
东弗于代鬰单越，西瞿耶尼阎浮提。
偈颂七十八首·其四三
作者：释正觉
朝代：宋

碧琉璃色水澄清，紫磨金光身莹明。
洗浄方知不受垢，释迦老子此时生。
偈颂七十八首·其四二
作者：释正觉
朝代：宋

声色见闻闹浩浩，怡似儿时鬬百草。
两家拈出一般般，相对无言点头笑。
偈颂七十八首·其四五
作者：释正觉
朝代：宋

五月半，农忙乱，插田心是秋成饭。
却道禾熟不临场，祇么任从风雨烂。
禅和子，一身了。
一身两眼对两眼，箇中丝髮初无间。
老狐涎尽復何疑，再坐盘中弓落盏。
偈颂七十八首·其四十
作者：释正觉
朝代：宋

衲僧须沥髑髅乾，透出威音世外看。岁月不能迁变处，个人肯共你同盘。
偈颂七十八首·其四十一
作者：释正觉
朝代：宋

五九四十五，春风吹断前山雨。行云归去复何心，转背飘然无觅处。无觅处，知不知，坐断十方还是谁。东弗于代郁单越，西瞿耶尼阎浮提。
偈颂七十八首·其四十七
作者：释正觉
朝代：宋
体裁：偈颂

祇解恁么去，沙禽夜宿沧洲树。不解恁么来，石笋穿开古路苔。莫道鲲鲸无羽翼，今日亲从鸟道回。
偈颂七十八首·其四十三
作者：释正觉
朝代：宋

碧琉璃色水澄清，紫磨金光身瑩明。洗净方知不受垢，释迦老子此时生。
偈颂七十八首·其四十三
作者：释正觉
朝代：宋
体裁：偈颂

碧琉璃色水澄清，紫磨金光身莹明。洗净方知不受垢，释迦老子此时生。
偈颂七十八首·其四十九
作者：释正觉
朝代：宋
体裁：偈颂

日照昼，月照夜。天清而高，地厚而下。不我处者大功，不可逃者至化。举起镇州罗卜，酬却庐陵米价。阿噜勒继萨婆诃，佳作人可知礼也。
偈颂七十八首·其四十二
作者：释正觉
朝代：宋

声色见闻闹浩浩，怡似儿时斗百草。两家拈出一般般，相对无言点头笑。
偈颂七十八首·其四十五
作者：释正觉
朝代：宋

五月半，农忙乱，插田心是秋成饭。却道禾熟不临场，祇么任从风雨烂。禅和子，一身了。一身两眼对两眼，个中丝发初无间。老狐涎尽复何疑，再坐盘中弓落盏。
偈颂七十八首·其四十八
作者：释正觉
朝代：宋
体裁：偈颂

淅淅西风敛气浮，远天野水一般秋。衲僧歇到兹时节，坐照寒光湛不流。
偈颂七十八首·其四十六
作者：释正觉
朝代：宋
体裁：偈颂

衲僧去就水云姿，偶堕夤缘出应时。今日又归林壑去，得便宜了得便宜。
偈颂七十八首·其四十四
作者：释正觉
朝代：宋

尊贵位中尊贵身，绵绵不断转金轮。刹尘寿量无穷已，个是乾坤旧主人。
偈颂七十八首·其四四
作者：释正觉
朝代：宋

尊贵位中尊贵身，绵绵不断转金轮。
剎尘寿量无穷已，箇是干坤旧主人。
偈颂二百零五首
作者：释正觉
朝代：宋

管签真风暗度韶，春恩如许在芳条。
志公不是闲和尚，拄杖头边有剪刀。
偈颂二百零五首·其一〇
作者：释正觉
朝代：宋

五月五日天中节，百草头上看生杀。
甘草黄连自苦甜，人参附子分寒热。
熏莸难昧双垂爪，滋味那瞒初偃月。
圆明了知心念閒，摩诃迦叶能分别。
偈颂二百零五首·其一〇〇
作者：释正觉
朝代：宋

宿雨洗去山面尘，东君料理山家春。
浩劫壶中勿新岁，枯木岩前有古人。
寒暑不到以法界为处，齿髮不老以虚空为身。
坐间默有相传意，川上干无逝去津。
偈颂二百零五首·其一〇一
作者：释正觉
朝代：宋

生灭夤缘不着人，一年纔尽又逢春。
森罗借得为他用，法界浑仑是我身。
不受杂毒，自然纯真。
拈却千差亡彼此，打成一片没根尘。
偈颂二百零五首·其一〇八
作者：释正觉
朝代：宋

萧然一念未萌初，露柱怀胎辨得无。
风扫余云月未上，霁虚廓浄绝方隅。
偈颂二百零五首·其一〇四
作者：释正觉
朝代：宋

莺弄歌喉华弄妍，如许春事在门前。
道冲而用亡机者，买尽风流不着钱。
偈颂二百零五首·其一一八
作者：释正觉
朝代：宋

冰鑑浄，玉壶寒。
一亘清处抬脚易，十分明白转身难。
混身转却舌头短，转却浑身鼻孔宽。
偈颂二百零五首·其一一六
作者：释正觉
朝代：宋

雪峯之子，德山之孙，葛藤牵转难穷根。
截断众流见源底，相应函盖同干坤。
长长短短无节奏，绵绵密密忒鹘仑。
随波逐浪恁么去，上船便到家前门。
偈颂二百零五首·其一七七
作者：释正觉
朝代：宋

清浄性空水，光明法界身。
依俙辨白处，便是诞生人。
不洗体，不洗尘，妙触宣明悟水因。
借问当年向去事，如何今日却来亲。
二千年前此时候，指天指地师子吼。
云门居乱思太平，打杀不妨将餧狗。
指东话西，将无作有。
恶水泼君君莫嗔，而今看你如何受。
偈颂二百零五首·其一七二
作者：释正觉
朝代：宋

一头白髮几回春，方信闲身似痴人。
直下放教平稳去，更将何法作根尘。
法无根尘，心无向背。
心无向背，道合自然。
道合自然也，日日好日，年年好年。
东君刀尺裁华木，付与过头杖子禅。
偈颂二百零五首·其一七八
作者：释正觉
朝代：宋

吃粥了，洗钵去，法尔圆成正规矩。
可怜叶氏怕真龙，却怪谢郎欺猛虎。
本常路，真实语，这僧且问如何悟。
从来鼻孔大头垂，不用安排兮自着处所。
偈颂二百零五首·其一七四
作者：释正觉
朝代：宋

不堕前后，独超古今。
唤回千岁梦，飞出九皋禽。
无栖泊，勿猜斟，只箇虚空等样心。
直下一槌光迸散，斩新弹子出炉金。
偈颂二百零五首·其一三
作者：释正觉
朝代：宋

菩提无树镜非台，虚浄光明不受埃。
照处易分雪裏粉，转时难辨墨中煤。
鸟归无影树头宿，华在不萌枝上开。
际会风云底时节，寒梭出蛰一声雷。
偈颂二百零五首·其一三四
作者：释正觉
朝代：宋

不问维摩经，看底甚么经，大千卷出破尘情。
水中盐味，色裏胶青，机前有路妙难名。
纔形言像迢然去，又是泥团换眼睛。
偈颂二百零五首·其一九
作者：释正觉
朝代：宋

夤缘心，和合相，傀儡棚头呈伎俩。
打破画屏归去来，家山田地还清旷。
扫断情尘，沥干识浪。
虚明游践兮风月一壶，梦冷转身兮雪云万丈。
偈颂二百零五首·其一九七
作者：释正觉
朝代：宋

清白传家雪月光，玉壶中有转身方。
情干识尽功勋断，不觉全身入帝乡。
偈颂二百零五首·其一九三
作者：释正觉
朝代：宋

诸见若尽，慎勿追寻。
纔有是非，纷然失心。
偈颂二百零五首·其一九九
作者：释正觉
朝代：宋

一灯分耀百千灯，箇事宗家谁也曾。
少室相传断臂可，黄梅分付坠腰能。
偈颂二百零五首·其一九八
作者：释正觉
朝代：宋

一着能回一局棋，仙即妙处只些儿。
点开活眼分生杀，不作穷忙死马医。
倒却门前剎竿着，一把推出谁藏缩。
工夫磨琢老成人，圆陀陀地无棱角。
偈颂二百零五首·其一二
作者：释正觉
朝代：宋

万里西来坐少林，灯灯相续至如今。
泥牛鬬裏同归海，玉线联时妙契鍼。
未坠绵绵吾祖绪，不忘切切老婆心。
风前一弄无弦曲，会有丛林人赏音。
偈颂二百零五首·其一二〇
作者：释正觉
朝代：宋

耳应声而无响，眼有照而亡缘，旷劫清规裏许圆。
生死死生不到处，云磨秋色水连天。
偈颂二百零五首·其一二二
作者：释正觉
朝代：宋

十月朔，风雨肇寒天意作。
丛席地炉今日开，免烧木佛无斟酌。
丹霞将错就错，院主眉鬚堕落。
如聋如盲大家翁，搅扰杀你不要恶。
偈颂二百零五首·其一二八
作者：释正觉
朝代：宋

影略门前倒剎竿，箇中消息授传难。
玲珑侍者能相委，盘走明珠珠走盘。
偈颂二百零五首·其一二四
作者：释正觉
朝代：宋

一日不作，一日不食，歇者无心穫者力。
分明只箇是家风，会得种田博饭吃。
偈颂二百零五首·其一五
作者：释正觉
朝代：宋

蛇钻不入，鸟飞不度，我道人人在裏许。
三更明月下西山，一阵清霜脱寒树。
偈颂二百零五首·其一五一
作者：释正觉
朝代：宋

我住汝亦住，我行汝亦行。
结制顺诸佛，禁足护众生。
金锁无鬚两头动，灵犀有晕中间明。
泥牛入海恰半夜，木鸡唤月看五更。
云倚山是父子，眼约眉为兄弟。
三世同参或一段合宗家之事，大千等量破微尘出自己之经。
琼林寸寸宝，旃檀片片馨。
物物头头有平出底多许，心心法法无外来底一星。
抹抹挞挞憨皮袋，跛跛挈挈常不轻。
无是无非长默默，非凡非圣独惺惺。
蒲团坐倚无他事，永日寥寥谢太平。
偈颂二百零五首·其一五九
作者：释正觉
朝代：宋

地藏栽田博饭，南泉买鎌割禾。
六祖负舂明历历，金牛棒钵笑呵呵。
古人得恁饱参煞，尔辈莫嫌辛苦多。
偈颂二百零五首·其一五六
作者：释正觉
朝代：宋

来问此经低声，大千卷自尘中出，三世佛从口裏生。
天得一以清，地得一以宁，空无依兮谷不盈。
摩诃般若波罗密，落日渔樵歌太平。
偈颂二百零五首·其一五四
作者：释正觉
朝代：宋

句裏明宗则易，宗中辨的则难。
也须是到箇时节，始得色转不见身。
功亡不知位。
绝怜大匠一斲泥，不犯祖师三尺鼻。
儿孙去后阿谁共守清贫，臣庶退时独自难称尊贵。
偈颂二百零五首·其一八
作者：释正觉
朝代：宋

劫火炎炎是事灰，劫空空处有灵台。
更无妍丑成痕垢，妍丑俱从箇裏来。
偈颂二百零五首·其一八二
作者：释正觉
朝代：宋

却请和尚道，三世诸佛也靠倒。
释迦师，浄名老，毗耶摩竭心相照。
倦鹤夜移巢，灵蛇寒入草，正偏转侧兮妙圆兼到。
偈颂二百零五首·其一八五
作者：释正觉
朝代：宋

不得讳，有头底。
当时你带累别人，而今别人带累你。
来生我家，作业相似，针线穿联细中细。
迦叶阿难不相知，人人各自住三昧。
裏许转功勋，这边得游戏，到底还须彻根蒂。
望断冥鸿没处秋，苍苍一色天连水。
偈颂二百零五首·其一八六
作者：释正觉
朝代：宋

地藏栽田做活计，南泉鎌子能收刈。
日用平怀稳便休，自然颗糁无遗弃。
无遗弃，不容易。
你也莫亏我，我也不亏你。
两家宾主平，四棱齐塌地。
风不鸣条，雨不破块，箇是丛林饱参底。
牧来纯熟水牯牛，检点将来堕随类。
偈颂二百零五首·其一六〇
作者：释正觉
朝代：宋

难难难是遣情难，情尽圆明一颗寒。
大法眼，不相谩。
面前不破案山碍，直下无津识浪干。
偈颂二百零五首·其一六一
作者：释正觉
朝代：宋

木有火伤身，人有火伤神。
木无火不生，人无火不成。
地水风火，亦復如是。
四大普周同法界，各各普周无障碍。
只者普周无碍时，自然无坏无不坏。
偈颂二百零五首·其一六九
作者：释正觉
朝代：宋

你也恁么住，我也恁么住，作业相似贫相聚。
十方无壁，四面无门。
遮丑无衣，御寒无絮。
直下不居功，箇中看转处。
采华蜂集萌不枝，卧月鸟栖无影树。
偈颂二百零五首·其一六八
作者：释正觉
朝代：宋

三世诸佛不知有，忉忉怛怛扬家丑。
狸奴白牯却知有，跛跛挈挈能自守。
弄鳖鼻兮忆南山，透法身兮藏北斗。
风飘白雪岭头梅，春捻金丝堤上柳。
天童也要不沾唇，三盏清源白家酒。
偈颂二百零五首·其一六四
作者：释正觉
朝代：宋

玉壶着脚四围宽，妙处其中转侧看。
顾鑑功忘鼻孔直，津流识尽髑髅干。
夜横河汉白，霜洗斗牛寒。
偈颂二百零五首·其一四三
作者：释正觉
朝代：宋

世梦短，劫壶宽，底人退步裏头看。
豹变文而雾重，龙不卧而潭寒。
欲使人人双眼冷，要须先沥髑髅干。
偈颂二百零五首·其一四九
作者：释正觉
朝代：宋

主中宾，宾中主，相合回头看裏许。
明月团团夜正央，昆仑抱出珊瑚树。
偈颂二百零五首·其一四六
作者：释正觉
朝代：宋

白云之宾青山伴，位裏借功看互换。
无底合盘转手擎，穿心碗子通身饭。
偈颂二百零五首·其一四四
作者：释正觉
朝代：宋

桃华浪裏振修鳞，一跃龙门看化身。
谛了十方三世事，无始的的自家春。
偈颂二百零五首·其一百
作者：释正觉
朝代：宋
体裁：偈颂

宿雨洗去山面尘，东君料理山家春。浩劫壶中勿新岁，枯木岩前有古人。寒暑不到以法界为处，齿发不老以虚空为身。坐间默有相传意，川上乾无逝去津。
偈颂二百零五首·其一百一
作者：释正觉
朝代：宋
体裁：偈颂

生灭夤缘不著人，一年才尽又逢春。森罗借得为他用，法界浑仑是我身。不受杂毒，自然纯真。拈却千差亡彼此，打成一片没根尘。
偈颂二百零五首·其一百七
作者：释正觉
朝代：宋
体裁：偈颂

不起一念，向道须弥。舌头一脔肉，口唇两边皮。云门得用妙如许，不落是非知不知。
偈颂二百零五首·其一百七十
作者：释正觉
朝代：宋
体裁：偈颂

三寸舌，两片唇，无始时来赚杀人。解弄不教圭角露，阿谁参见跛云门。
偈颂二百零五首·其一百七十一
作者：释正觉
朝代：宋
体裁：偈颂

老大丛林快说禅，不将禅拄口皮边。谷深山远空无像，何处人呼应不圆。
偈颂二百零五首·其一百七十七
作者：释正觉
朝代：宋
体裁：偈颂

清净性空水，光明法界身。依俙辨白处，便是诞生人。不洗体，不洗尘，妙触宣明悟水因。借问当年向去事，如何今日却来亲。二千年前此时候，指天指地师子吼。云门居乱思太平，打杀不妨将喂狗。指东话西，将无作有。恶水泼君君莫嗔，而今看你如何受。
偈颂二百零五首·其一百七十三
作者：释正觉
朝代：宋
体裁：偈颂

三界无法，何处求心。风生虎啸，雾起龙吟。泥中有刺，绵里有针。华鸟隔墙相唤甚，十分春事到家林。
偈颂二百零五首·其一百七十九
作者：释正觉
朝代：宋
体裁：偈颂

泥泥水水一年农，收拾将来碓下舂。炊软香分千钵饭，肚皮参饱放颓慵。
偈颂二百零五首·其一百七十二
作者：释正觉
朝代：宋
体裁：偈颂

一头白发几回春，方信闲身似痴人。直下放教平稳去，更将何法作根尘。法无根尘，心无向背。心无向背，道合自然。道合自然也，日日好日，年年好年。东君刀尺裁华木，付与过头杖子禅。
偈颂二百零五首·其一百七十五
作者：释正觉
朝代：宋
体裁：偈颂

山谷之响，水监之像。白云之心，太虚之量。应机也乍卷乍舒，据令也全收全放。三千世界你夤缘，百亿分身君伎俩。风行空，船驾浪，施受通同无住相。一言相送知不知，千僧在你钵盂上。
偈颂二百零五首·其一百七十八
作者：释正觉
朝代：宋
体裁：偈颂

吃粥了，洗钵去，法尔圆成正规矩。可怜叶氏怕真龙，却怪谢郎欺猛虎。本常路，真实语，这僧且问如何悟。从来鼻孔大头垂，不用安排兮自著处所。
偈颂二百零五首·其一百七十六
作者：释正觉
朝代：宋
体裁：偈颂

家法简严，非二非三。月来明湛水，云退露寒岩。真机自得妙处，谁参不是文殊。白槌后也应，千古屈瞿昙。
偈颂二百零五首·其一百七十四
作者：释正觉
朝代：宋
体裁：偈颂

不堕前后，独超古今。唤回千岁梦，飞出九皋禽。无栖泊，勿猜斟，只个虚空等样心。直下一槌光迸散，斩新弹子出炉金。
偈颂二百零五首·其一百三
作者：释正觉
朝代：宋
体裁：偈颂

管籥真风暗度韶，春恩如许在芳条。志公不是闲和尚，拄杖头边有剪刀。
偈颂二百零五首·其一百三十
作者：释正觉
朝代：宋
体裁：偈颂

湛湛不昏，绵绵若存。三世佛护持为之顶相，历代祖传受为之命根。苍头祖父寒居位，白发儿孙夜过门。
偈颂二百零五首·其一百三十一
作者：释正觉
朝代：宋
体裁：偈颂

道契如如，非有非无。静也神之在谷，应也像之在珠。了无所住，照不失虚，无影杖子两人扶。清华临于至鉴，深密守于元枢，机轮文彩妙穷初。霁色廓澄兮秋怀月满，秀棱重叠兮云卷山癯。
偈颂二百零五首·其一百三十七
作者：释正觉
朝代：宋
体裁：偈颂

吃茶去，吃茶去，明明指人无异语。家风平展没机关，谁道赵州谩院主。苦苦苦，往往邯郸学唐步。恰恰长安道上行，分明有眼如天瞽。
偈颂二百零五首·其一百三十三
作者：释正觉
朝代：宋
体裁：偈颂

只者一缝大小，饱丛林汉分晓。点头言语，丁宁摆手。舌头狤獠不狤獠，人人脚下长安道。
偈颂二百零五首·其一百三十九
作者：释正觉
朝代：宋
体裁：偈颂

明月芦华四望连，转身人上合同船。借功自有旁参事，历历机头看正偏。
偈颂二百零五首·其一百三十二
作者：释正觉
朝代：宋
体裁：偈颂

不即不离，非取非舍。自东自西，谁上谁下。委曲也顺俗亡功，蓦直也应真不借。珠中有火君须信，休向天边问太阳。
偈颂二百零五首·其一百三十五
作者：释正觉
朝代：宋
体裁：偈颂

一阳生，万物潜萌。隐隐有像，寥寥未形。蚌肠含妙蕴，犀角晕通星。密密用，细细行，本智虚融与理冥。露地白牛肥腻饱，拥蓑人驾雪山耕。
偈颂二百零五首·其一百三十八
作者：释正觉
朝代：宋
体裁：偈颂

岁朝坐禅，万事自然。心心绝待，佛佛现前。清白十分江上雪，谢郎满意钓渔船。
偈颂二百零五首·其一百三十六
作者：释正觉
朝代：宋
体裁：偈颂

今朝腊月二十五，衲僧一曲和云门。谁将节奏乱孔窍，不到瘢痕伤斧斤。舌无骨，眼有筋，方见韶阳老子能。拍拍元来浑是令，哩鸣啰了逻鸣棱。
偈颂二百零五首·其一百三十四
作者：释正觉
朝代：宋
体裁：偈颂

不问维摩经，看底甚么经，大千卷出破尘情。水中盐味，色里胶青，机前有路妙难名。才形言像迢然去，又是泥团换眼睛。
偈颂二百零五首·其一百九
作者：释正觉
朝代：宋
体裁：偈颂

岭头功德眼，倦足等闲垂。红炉一点雪，直下廓亡依。
偈颂二百零五首·其一百九十
作者：释正觉
朝代：宋
体裁：偈颂

无人接得渠，贵逼马相如。果来桥上也，记得柱头书。无人识得渠，棋局醉樵夫。回头斧柯烂，大海一成枯。
偈颂二百零五首·其一百九十一
作者：释正觉
朝代：宋
体裁：偈颂

玉女依稀夜动机，锦丝历历吐梭脐。水天湛碧全功堕，雪月寒清一色迷。
偈颂二百零五首·其一百九十七
作者：释正觉
朝代：宋
体裁：偈颂

清白传家雪月光，玉壶中有转身方。情乾识尽功勋断，不觉全身入帝乡。
偈颂二百零五首·其一百九十三
作者：释正觉
朝代：宋
体裁：偈颂

诸见若尽，慎勿追寻。才有是非，纷然失心。
偈颂二百零五首·其一百九十九
作者：释正觉
朝代：宋
体裁：偈颂

一灯分耀百千灯，个事宗家谁也曾。少室相传断臂可，黄梅分付坠腰能。
偈颂二百零五首·其一百九十二
作者：释正觉
朝代：宋
体裁：偈颂

释迦自是释迦，然灯莫要添些。不用烧钱引鬼，何须勾贼破家。你那里针劄不入，我这里石上栽华。
偈颂二百零五首·其一百九十五
作者：释正觉
朝代：宋
体裁：偈颂

香林腊月火烧山，关楗如今透底难。无碍机锋能自在，虚空挥剑不成瘢。
偈颂二百零五首·其一百九十八
作者：释正觉
朝代：宋
体裁：偈颂

一著能回一局棋，仙即妙处只些儿。点开活眼分生杀，不作穷忙死马医。倒却门前刹竿著，一把推出谁藏缩。工夫磨琢老成人，圆陀陀地无棱角。
偈颂二百零五首·其一百九十六
作者：释正觉
朝代：宋
体裁：偈颂

若恁么，也难得，清光浩荡无瑕隙。人言千里本同风，我道十方浑一色。浑一色，须转侧。才转侧，透关隔。透关隔，酬尔平生今脱白。侬家龟鹤自成仙，昨夜龙门无宿客。
偈颂二百零五首·其一百九十四
作者：释正觉
朝代：宋
体裁：偈颂

不落阶级，卓卓超出三际。曷用安排，十方自然畐塞。五色线不我羁縻，七宝冠是谁严饰。
偈颂二百零五首·其一百二
作者：释正觉
朝代：宋
体裁：偈颂

非男女之相，出有无之量。透万机之前，超三界之上。穷而通，简而当。松含月兮夜寒，溪带雨而春涨。
偈颂二百零五首·其一百二十
作者：释正觉
朝代：宋
体裁：偈颂

耳应声而无响，眼有照而亡缘，旷劫清规里许圆。生死死生不到处，云磨秋色水连天。
偈颂二百零五首·其一百二十一
作者：释正觉
朝代：宋
体裁：偈颂

寒林濡露，明月濯波。时节恁么，衲僧如何。廓一念不见有自，极十方不见有它。遍界通身无背面，莫教丝绪落机梭。
偈颂二百零五首·其一百二十七
作者：释正觉
朝代：宋
体裁：偈颂

一枝秀出栴檀林，想见馨香慰众心。不负老兄开凿力，当风子和鹤鸣阴。
偈颂二百零五首·其一百二十三
作者：释正觉
朝代：宋
体裁：偈颂

深深处，细细行。隐隐时，密密觑。若能恁么彻根彻，源旁参回互宛转。虚玄不触尊贵机，横梭度针露线穿。
偈颂二百零五首·其一百二十九
作者：释正觉
朝代：宋
体裁：偈颂

功勋消，阶级尽。尊贵不知名，威严莫得近。子退步而就父，臣转身以合君。机转玉轮侧，妙叶正当风。
偈颂二百零五首·其一百二十二
作者：释正觉
朝代：宋
体裁：偈颂

十月朔，风雨肇寒天意作。丛席地炉今日开，免烧木佛无斟酌。丹霞将错就错，院主眉须堕落。如聋如盲大家翁，搅扰杀你不要恶。
偈颂二百零五首·其一百二十五
作者：释正觉
朝代：宋
体裁：偈颂

唯心唯识，平出平入。金刀之齐，玉尺之直。你唤甚么作三界，真个不曾遗颗粒。
偈颂二百零五首·其一百二十八
作者：释正觉
朝代：宋
体裁：偈颂

影略门前倒刹竿，个中消息授传难。玲珑侍者能相委，盘走明珠珠走盘。
偈颂二百零五首·其一百二十六
作者：释正觉
朝代：宋
体裁：偈颂

王老师，足意气，是是非非荡情谓。倚天照雪烂光芒，扫尽搀抢千万里。
偈颂二百零五首·其一百二十四
作者：释正觉
朝代：宋
体裁：偈颂

一日不作，一日不食，歇者无心穫者力。分明只个是家风，会得种田博饭吃。
偈颂二百零五首·其一百五
作者：释正觉
朝代：宋
体裁：偈颂

寿等南山，位崇北斗。机运象先，体同道久。明逾日月兮普及幽深，德合乾坤兮廓无前后。
偈颂二百零五首·其一百五十
作者：释正觉
朝代：宋
体裁：偈颂

水不洗水，金不博金。眼不见眼，心不用心。不堕根境识，那涉去来今。迷里忽然逢达磨，何曾特地作丛林。
偈颂二百零五首·其一百五十一
作者：释正觉
朝代：宋
体裁：偈颂

我住汝亦住，我行汝亦行。结制顺诸佛，禁足护众生。金锁无须两头动，灵犀有晕中间明。泥牛入海恰半夜，木鸡唤月看五更。云倚山是父子，眼约眉为兄弟。三世同参或一段合宗家之事，大千等量破微尘出自己之经。琼林寸寸宝，旃檀片片馨。物物头头有平出底多许，心心法法无外来底一星。抹抹挞挞憨皮袋，跛跛挈挈常不轻。无是无非长默默，非凡非圣独惺惺。蒲团坐倚无他事，永日寥寥谢太平。
偈颂二百零五首·其一百五十七
作者：释正觉
朝代：宋
体裁：偈颂

尘尘三昧，彼彼不外。千峰向岳，百川赴海。更无一法不如来，只个堂堂观自在。
偈颂二百零五首·其一百五十三
作者：释正觉
朝代：宋
体裁：偈颂

默默相投时节，灯灯不断光明。其间著脚浑无地，望尽玉壶连底清。
偈颂二百零五首·其一百五十九
作者：释正觉
朝代：宋
体裁：偈颂

地藏栽田博饭，南泉买镰割禾。六祖负舂明历历，金牛棒钵笑呵呵。古人得恁饱参煞，尔辈莫嫌辛苦多。
偈颂二百零五首·其一百五十二
作者：释正觉
朝代：宋
体裁：偈颂

笊篱木杓，钱贯井索。受用见成，家风廓落。生涯放得信缘看，佛法更于何处著。不用安排只么从，自然心地常安乐。
偈颂二百零五首·其一百五十五
作者：释正觉
朝代：宋
体裁：偈颂

寻常撞搕，当面讳却。可怜傅大师，处处失楼阁。
偈颂二百零五首·其一百五十八
作者：释正觉
朝代：宋
体裁：偈颂

百城游遍，遍诣文殊。不见其身，唯摩其顶。老眼就看青嶂骨，败鞋行到白云根。
偈颂二百零五首·其一百五十六
作者：释正觉
朝代：宋
体裁：偈颂

来问此经低声，大千卷自尘中出，三世佛从口里生。天得一以清，地得一以宁，空无依兮谷不盈。摩诃般若波罗密，落日渔樵歌太平。
偈颂二百零五首·其一百五十四
作者：释正觉
朝代：宋
体裁：偈颂

句里明宗则易，宗中辨的则难。也须是到个时节，始得色转不见身。功亡不知位。绝怜大匠一斲泥，不犯祖师三尺鼻。儿孙去后阿谁共守清贫，臣庶退时独自难称尊贵。
偈颂二百零五首·其一百八
作者：释正觉
朝代：宋
体裁：偈颂

萧然一念未萌初，露柱怀胎辨得无。风扫馀云月未上，霁虚廓净绝方隅。
偈颂二百零五首·其一百八十
作者：释正觉
朝代：宋
体裁：偈颂

一色是须转，大功不我居，珠走碧盘盘走珠。直下沧溟取明月，吾家自有昆崙奴。天宇豁空云卷雨，溪容澄澈水怀秋。
偈颂二百零五首·其一百八十一
作者：释正觉
朝代：宋
体裁：偈颂

乞食浙西苏与秀，人人奉佛家家富。收拾几成三万缗，尚自不能供众口。
偈颂二百零五首·其一百八十七
作者：释正觉
朝代：宋
体裁：偈颂

仲秋渐凉，蒲团放稳长连床。身心澄彻见渊底，河汉淡淡秋磨光。二祖不短，少林不长，相传笑杀威音王。你无所得，我无所藏，四无壁落浑大方。万世清规信明白，夜寒吐月山苍苍。
偈颂二百零五首·其一百八十三
作者：释正觉
朝代：宋
体裁：偈颂

作么生行，履得十成，去功业力争英雄。刘项时，将太平。坐亨朴懋，羲轩世人。
偈颂二百零五首·其一百八十九
作者：释正觉
朝代：宋
体裁：偈颂

九月又重阳，菊华依旧黄。渊明是醉不是酒，荡荡游心于大方。
偈颂二百零五首·其一百八十二
作者：释正觉
朝代：宋
体裁：偈颂

却请和尚道，三世诸佛也靠倒。释迦师，净名老，毗耶摩竭心相照。倦鹤夜移巢，灵蛇寒入草，正偏转侧兮妙圆兼到。
偈颂二百零五首·其一百八十五
作者：释正觉
朝代：宋
体裁：偈颂

不得讳，有头底。当时你带累别人，而今别人带累你。来生我家，作业相似，针线穿联细中细。迦叶阿难不相知，人人各自住三昧。里许转功勋，这边得游戏，到底还须彻根蒂。望断冥鸿没处秋，苍苍一色天连水。
偈颂二百零五首·其一百八十八
作者：释正觉
朝代：宋
体裁：偈颂

经归藏，禅归海。稽首归依，合掌顶戴。王老师，超物外。二十年前恁么来，而今去尽閒光彩。
偈颂二百零五首·其一百八十六
作者：释正觉
朝代：宋
体裁：偈颂

地藏栽田做活计，南泉镰子能收刈。日用平怀稳便休，自然颗糁无遗弃。无遗弃，不容易。你也莫亏我，我也不亏你。两家宾主平，四棱齐塌地。风不鸣条，雨不破块，个是丛林饱参底。牧来纯熟水牯牛，检点将来堕随类。
偈颂二百零五首·其一百八十四
作者：释正觉
朝代：宋
体裁：偈颂

莫向枯龟版上钻，衲僧开口见心肝。莲华荷叶出未出，做尽工夫转觉难。
偈颂二百零五首·其一百六
作者：释正觉
朝代：宋
体裁：偈颂

清彻性空水，圆明净智身。个中不洗体，直下了无尘。有成佛，有降神。有彼岸，有迷津。哆哆和和此其始，胶胶缀缀此其因。底时节，释迦文，恶水蓦头浇莫嗔。何须念彼观音力，自然还著于本人。
偈颂二百零五首·其一百六十
作者：释正觉
朝代：宋
体裁：偈颂

难难难是遣情难，情尽圆明一颗寒。大法眼，不相谩。面前不破案山碍，直下无津识浪乾。
偈颂二百零五首·其一百六十一
作者：释正觉
朝代：宋
体裁：偈颂

木有火伤身，人有火伤神。木无火不生，人无火不成。地水风火，亦复如是。四大普周同法界，各各普周无障碍。只者普周无碍时，自然无坏无不坏。
偈颂二百零五首·其一百六十七
作者：释正觉
朝代：宋
体裁：偈颂

静沉沉，明荡荡，雪满十方，云迷四向。一色影里是谁坐著功勋，百尺竿头阿你变通伎俩。恁么时须辨几微，恁么处须明的当。趁不去露地白牛，透得过流河香象。彻见其源，如指诸掌。恁么尽去也无法可传，恁么却来也有人相亮。
偈颂二百零五首·其一百六十三
作者：释正觉
朝代：宋
体裁：偈颂

须知风动心摇树，果见云生性起尘。雨霖霖兮日杲杲，点头弥勒解分身。
偈颂二百零五首·其一百六十九
作者：释正觉
朝代：宋
体裁：偈颂

你也恁么住，我也恁么住，作业相似贫相聚。十方无壁，四面无门。遮丑无衣，禦寒无絮。直下不居功，个中看转处。采华蜂集萌不枝，卧月鸟栖无影树。
偈颂二百零五首·其一百六十二
作者：释正觉
朝代：宋
体裁：偈颂

只者便是，非像非镜。谁主谁宾，何偏何正。缝罅莫我欺无孔之槌，锱铢莫我定无星之秤。聊将柱杖搅沧溟，令彼鱼龙知水为命。
偈颂二百零五首·其一百六十五
作者：释正觉
朝代：宋
体裁：偈颂

休去歇去，绝言绝虑。廓无所依，妙无所住。转历历之机，运绵绵之步。神游方外灵台，道契环中虚处。藏身白云云外家，著脚青山山下路。宛转穷通，旁参回互。十成收得返魂香，一等来挝荼毒鼓。肯触气于死蛇，要捋须于猛虎。却借其功，不谋而遇。枯木龙吟而起云，南山豹变□披雾。律入春筒，影流晓户。百亿仪分，三千体露。大经掇出于微尘，古佛相交于露柱。历代诸祖只个生涯，一切众生同时灭度。大用石火迟，全机电光遽。哆哆和和也问若剪答如裁，轰轰磕磕也喝如雷棒如雨。洞山佛对三斤麻，赵州衫重七斤布。道火不我烧唇，道水不我濡裤。无是无非，何规何矩。柱杖子里许将来，钵袋子那时分付。
偈颂二百零五首·其一百六十八
作者：释正觉
朝代：宋
体裁：偈颂

三世诸佛不知有，忉忉怛怛扬家丑。狸奴白牯却知有，跛跛挈挈能自守。弄鳖鼻兮忆南山，透法身兮藏北斗。风飘白雪岭头梅，春撚金丝堤上柳。天童也要不沾唇，三盏清源白家酒。
偈颂二百零五首·其一百六十六
作者：释正觉
朝代：宋
体裁：偈颂

无对无待，有兼有带。历历物机，空空眼界。绵绵相柱兮箭锋，恰恰相应兮函盖。巨海饮毛，妙峰纳芥。彼不见其有馀，我方知其无外。普明照世约同参，补怛落伽观自在。
偈颂二百零五首·其一百六十四
作者：释正觉
朝代：宋
体裁：偈颂

玉壶著脚四围宽，妙处其中转侧看。顾鉴功忘鼻孔直，津流识尽髑髅乾。夜横河汉白，霜洗斗牛寒。
偈颂二百零五首·其一百十
作者：释正觉
朝代：宋
体裁：偈颂

百草头上平生事，闹市门前百亿身。及尽如许闲影响，体明空劫那边人。那边人，何所有，白云断处青山秀。绝他缘，唯自守，结夏须教醭生口。有说便是野干鸣，无说自然师子吼。